
Εἰριταρμῖυ est oratio ézi τῷ τάφῳ, id est in sepulcro 
habita, unde nomen duxit.*) Est autem in numero orationum 
demonstrativarum. Quae cum autlaudativae aut vituperativae 
sint?), epitaphius est in genere laudativo?); nam haec 
oratio versatur in laude mortuorum. 

Consuetudo defunctos laudandi non minus antiqua est 
quam mos exsequiarum. Hominibus enim studium quasi in- 
situm est mortuos colendi, gratias meritas iis referendi, 
memoriam eorum servandi, sibi denique ipsis e redintegrati- 
one praeteritae felicitatis solatii aliquid petendi taque 
Athenienses iam Cecropis temporibus ritum mortuos non so- 
lum humandi, sed etiam laudandi habuisse dicuntur *). At 
antiquissima illa aetate mortuorum virtutes nondum in ipsis 
sepulcris praedicabantur, sed inter epulas, quae funera seque- 
bantur;?) epitaphii igitur Laudationes proprie nominari non 
possunt. 


1) Vid. Menand. περὶ ἐπιδειχτικῶν C. XII 8. 1. (Der Rhetor 
Menandros u. seine Schriften. Von Conr. Bursian. München 1882). 
2) Menand. Διαίρεσις τῶν ἐπιδειχτιχῶν I. 1 (p. 30 Burs.). 

3) Dionys. Hal. (Dionysii Halicarnassensis opera omnia graece et 
latine ed. Jo. Jac. Reiske. Lips. 1775) Ars rhet, vol. V. pag. 260 
c. VI: Συνελόντε uiv οὖν ἐπιτάφιος ἔπαινός ἐστι τῶν χατοιχομένων. --- 
Theo progymn. (Rhett. Gr. ed. Walz vol.I p. 226): τὸ μὲν (ἐγκώμιον) 
tic τοὺς ζῶντας ἰδίως νῦν ἐγκώμιον καλεῖται τὸ δὲ εἰς τεϑνεῶτας 
ἐπιτάφιος λέγεται. Cf. Dion. H. Ars rh. vol. V. c. VIII p. 297 vs. 8 
sq. de epitaphio Thucydidis. 

4) Cic. De legg. II. 95, 63. 

5) Cic, ll. (ed. Klotz). 

1" 

Ad monumenta orationes funebres tum primum habitae 
esse videntur, cum Athenienses lege!) constituissent, ut de 
militum in bellis occisorum laude publice diceretur. Simul 
ab eodem populo Laudationes privatae vetitae sunt. 2) 


Cap. I. 
Bod. 


Institutum epitaphiorum publicorum ceteris praemiis, 
quibus cives pro patria mortui iam antea affecti erant, ad- 
ditum est. Etenim iam Solo lege constituerat, ut tales 
cives honore afficerentur et filii eorum publice alerentur et 
educarentur?). Inter hos honores is primum locum obtinuisse 
videtur, ut milites caesi in communi sepulcro publice sepeli- 
rentur. Mox cum eiusmodi funeribus ceremoniae quaedam, 
quas describit Thucydides,4) coniunctae sunt, quarum rerum 
cura archonti polemarcho tradebatur*). Habebantur autem 
orationes funebres in Ceramico, ubi commune sepulcre- 
tum erat. δ) 

Quod attinet ad consilium epitaphiorum publicorum, 
non ideo solum habebantur, ut mortui aut more usitato de- 
plorarentur, si res infeliciter gestae essent, aut honorem ac- 


1) De hac lege vid. Plato Menex. c. V. p. 236. (Platonis opera 
omnia rec. Godofr. Stallbaum vol. IV.) et Himerii orat. IL. S. 1 
p. 368 (ed. G. Wernsdorf. Góttingae 1790). 


2) Cic. de legg. II. 26, 65. 
3) Diog. L. De Solone I c. VII 8.55: ἀλλ᾽ ἄμεινον tx&tvov τῶν 


ὃν πολέμοις τελευτησάντων, ὧν xai τοὺς υἱοὺς δημοσίᾳ 
δεῖν τρέφεσϑαι καὶ παιδεύεσϑαι. 


4) II. 84. 


5) Veterum huius rei testimonia vid. ap. Wernsdorfium ad Hi- 
merii orationem II. polemarchiecam 8. 1. p. 368. 


6) Primi teste Pausania I, 29, 6 ii Athenienses ibi sepulti sumt, 
qui a. 491 a. Chr. n. in pugna contra Aeginetas facta ceciderant; C. 
Fr. Weber (Ueber Perikles Standrede im Thucydides. Allg. Schul- 
zeitung 1827. Abth. II. Nr. 74ff. S. 5851f.) S. 588. 

ciperent, si bene et feliciter), superstites vero. solatium 
acciperent, sed hoc instituto etiam id maxime agebatur, ut 
largis virtutis praemiis patriae amor excitaretur et aleretur 
atque fortitudo ad pericula bellorum subeunda in animis gig- 
neretur?). :.£odem, quo Laudationes, cetera quoque praemia 
spectabant. Sed orationibus additis Athenienses id, quod 
volebant, melius consequebantur. Nam orationes ad mortuo- 
rum honorem et superstitum virtutem plus potuisse quam 
ceremonias, quibus neque illorum virtus illustraretur neque 
horum animi erigerentur, apparet?). Itaque ii, qui milites 
occisos laudabant, legem de epitaphiis habendis latam pro- 
bare solebant), quamquam non deerant, qui de hoc instituto 
aliter iudicarent. ?) 

Quis legis, quam latam esse constat, fuerit auctor, nes- 
cimus. Nam in oratione funebri apud Thucydidem IL, 35, 
ubi auctor instituti reprehenditur, nomen eius reticetur; ii 
autem, qui certos quosdam ut auctores nominant, adeo non 
inter se consentiunt, ut alii aliis legem tribuant.9) Neque 
Pericles apud Thucydidem nomen viri de industria reticuisse 7) 
videtur, sed ideo, quod minus auctorem rei, quam rem ipsam 
memorare voluit. 8) 

Epitaphii inde quotannis habebantur. 9) 


1) Cf de consilio epitaphii publici Dionysium H. De Thucydide 
historico iud. c. XVIII (vol. VI p. 849). Cf. Diod. Sie. XI. 33. 

2) Vid. Himerium or. IT. S. 1 p. 370. Cf. etiam Dion. H. Ars 
rh. c. VIII p. 297 (IX); nam quod ibi de consilio orationis Pericleae 
dicitur, hoc pertinet ad ceteros quoque epitaphios publicos. 

3) Cf. Himer. or. II p 370. Ps-Demosth. epit. S. 2. 

4) Vid. Pericles ap. Thucydidem II. 35. 

5) Vid. Thucydides ll. 

6) Vid. Weber S. 590; Ant. Westermannus in comm. de publicis 
Atheniensium honoribus ac praemiis. Lips. 1830 p. 58 sqq.; Wester- 
mann Gesch. der Beredts. u. s. w. 1. Th. S. 85 et Quaestt. Demosth. 
part. II. c. II. p. 24. 

1) Quod iudicat Weber S. 590. 

8) J. Classen ad Thuc. II. 35. 

9) Menand. περὶ ἐπιδειχτ. C. XII. S. 1 (Brs). Cf. Cic. Orat, 
44, 101 de Menexeno Platonis. — 

Munus mortuos laudandi primo ab Atheniensibus oratori 
mandatum est publice ad hoc electo,!) postea — quo anno 
factum sit, non traditur — id quoque officium archonti po- 
lemarcho delatum est.?) Aliquamdiu res ita mutata est, 
non ut quotannis novae orationes componerentur, sed ut 
epitaphius a Platone in Menexeno propositus, quippe qui 
Atheniensibus vehementer probatus esset, singulis annis reci- 
taretur.?) 

Alia lex in Polemonis sophistae *"laudationibus funebribus 
in Cynaegirum et Callimachum' memorata, qua sancitum esse, 
ut pater eius, qui in bello omnium gloriosissime mortuus 
esset, orationem funebrem diceret, ab auctore libri ficta esse 
videtur. 4) 

Munus mortuos publice collaudandi ei, qui ad hoc electus 
erat, magno erat honori, nam hae re civis prudens et orator 
optimus iudicatus magnam laudem apud populares assequebatur, 
si officium mandatum bene expleverat. Id autem minime 
erat facile. Primum enim mors pro patria oppetita iam a 
poétis saepissime celebrata erat, argumentum igitur erat 
tritum; deinde de vita et rebus gestis singulorum saepe per- 
pauca dici poterant et, etiamsi singuli erant, qui laude digna 
in bello patraverant, ii non e numero mortuorum, ut lauda- 
rentur, eligi poterant, nam hac re propinqui civium non lau- 
datorum exacerbati essent, praesertim cum constitutum esset, 
ut omnes, qui in bello cecidissent, laude afficerentur.*) Aliam. 
difficultatem rei memorat Pericles apud Thucyd. II. 35. Osten- 
dit enim difficile esse rei accommodate dicere, quod. orator, 
utcunque laudem proferat, a veritate recedere videatur. Alii 


1) Cie. De legg. II. 26. 

2) Menand. Περὶ ἐπιδειχτ. C. XII. S. 1. 

8) Cic. Orat. 44, 151. 

4) Vid Orelli annotationem ad hunc libellum p. 6 factam. (Po- 
lemonis Laodicensis sophistae Laudationes II. fun. ed. J. C. Orellius. 
Lips. 1819). i 

5) Hyperides in epitaphio VI. (VIT) vs. 14 sqq. (ed. Fr. Blass. 
Lips. 1881) cavet ne unum Leosthenem laudet, ceterorum laudem 
silentio praetermittat. 

enim, inquit, quippe qui rerum ἃ civibus sepultis gestarum 
periti et earum benevoli aestimatores sint, parum fortasse 
mortuos laudari existumant, alii vero, quod rerum imperiti 
sunt iidemque laudem facinorum vires suas excedentium 
propter invidiam!) non ferunt, ficta, non vera tanta laude ef- 
ferri putant. 

Praeter epitaphios in funeribus habendos mox etiam alii, 
qui non ad dicendum, sed ad legendum apti erant, componi 
coepti sunt, atque tales orationes ne tum quidem, cum mos 
epitaphiorum publicorum interiit, confici desitae sunt. 

Finis autem epitaphiorum in usu vitae eodem fuit tem- 
pore, quo finis libertatis Graecorum. Tale enim institutum 
populare in nulla re publica locum habet, nisi in libera, ubi 
omnes cives pari iure utuntur. Accedit, quod defensio patriae 
a civibus transiit ad milites mercede conductos, qui neque 
vivi laude maiorum ad fortitudinem excitari poterant, neque 
caesi publica Laudatione digni iudicabantur. Tum igitur publici 
epitaphii e vitae usu in scholarum rhetoricarum parietes mi- 
erare coeperunt, ubi clarae illae veterum Graecorum res 
gestae materiam exercitationum in hoc genere dicendi prae- 
bebant. Hae imitationes epitaphiorum omnes oratione soluta 
conscriptae erant; carmina ad exemplum earundem orationum 
composita nulla novimus. 

Postquam orationes publicae haberi desierunt, Laudationes 
funebres singulorum, quae apud ceteros Graecos iam diu in 
usu fuerant, apud Athenienses quoque in usum venire coepe- 
runt. Etiam hae orationes ad exemplum publicarum compo- 
sitae ἐπιτάφιοι nominabantur?) et habebantur de hominibus 
dilectis a propinquis vel amicis. Epitaphii id genus vere 
habiti omnes perierunt; nam qui ad nos permanserunt, ii 
ab auctoribus conscripti sunt, non ut haberentur, sed ut 
legerentur. Quorum alii in usum vitae, ut mortuis quibus- 


1) De invidia omnes fere epitaphiorum auctores verba faciunt: 
Gorgias fr. 2 ed. Saupp. (Oratt. Att. T. IL). Ps-Lys. S. 2, alii, — 

2) Dion. H. Ars rh. c. VI p. 259: ὄνομά γε μὴν ἀμφοῖν (sc. Hzi- 
ragíu») ἕν xci τὸ αὐτὸ, ἐπιτάφιος οὕτως ὀνομαζόμενος. 

dam honos tribueretur et memoria eorum redintegraretur, 
sunt compositi, alii sunt declamationes exercitationis aut osten- 
tationis causa a sophistis compositae. Scripti autem sunt 
epitaphii privati non solum a scriptoribus solutae orationis, 
sed etiam a poétis et epicis et lyricis, qui officium mortuos 
deplorandi in epitaphiis, monodiis, epicediis, lamentationibus 
(ϑρήνοιες), elegiis susceperunt. 


S. 2. 

Ex iis, quae exposuimus, patet varia genera epitaphio- 
rum extitisse. Laudationes et publicas et privatas 1) aut. ad 
dicendum aut ad legendum compositas esse Supra vidimus. 
Tempus autem si respicias, epitaphiorum publicorum alii intra 
bellum, alii post bellum perorati sunt. Simul non solum ii, 
qui eodem anno ceciderant, sed etiam alii, qui multis annis 
ante caesi erant, laudabantur; aliae autem sunt orationes, 
quibus homines modo defuncti, aliae, quibus cives nonnul- 
lis mensibus ante, aliae denique, quibus multo ante 
mortui laudantur.?) Orationes id genus privatae, quae vere 
pronuntiatae sunt, haud scio an non ommes de iis habitae 
sint, qui paulo ante sunt defuncti, in Scriptis vero item ut 
in vere habitis epitaphii in laudem hominum modo mortu- 
orum compositi discernendi sunt a ceteris, quibus homines 
aut multo aut non ita multo ante sepulti laudantur. 
Porro scriptarum orationum si consideres consilium, aliae, 
Sive publicae sive privatae, sunt in usum vitae scriptae, ut 
mortui quidam colerentur et superstites dolore oppressi eri- 
gerentur, aliae aut a sophistis, quippe qui in hoc genere 
dicendi sollertiam suam ostentare vellent, confectae aut e 
scholasticis exercitationibus ortae. In Laudationibus singu- 


l) A publicis orationibus privatas etiam Dion. H. Ars rh. c. VI 
p. 258 vs. 10 sqq. et p. 259 vs. 1— 5 discernit. Menander Περὶ ἐπι- 
δειχτ. c. XII hoe discrimen neglegit. 

2) Cf. Menand. περὶ 27:0. c, XII. δ. 2—4, quo loco (SS. 4—5) 
etiam docetur epitaphium de hominibus modo mortuis habitum a Grae- 
cis λόγον παϑητικόν nominatum esse, 

lorum hoc quoque reputandum est, qua quis aetate e vita 
decesserit, nam epitaphii qui in honorem hominum praema- 
ture mortuorum habentur, differunt ab iis, qui in laudem 
aetate provectiorum conficiuntur. Atque ne hoc quidem neg- 
legendum est, a quo oratio habeatur aut habita fingatur; ete- 
nim aliter dicunt propinqui, aliter non propinqui!) Neque 
pares erant orationes, quae in laude regum versabantur,?) 
iis, quibus homines minus illustres ornabantur; nam in his 
tanta adulatio, quanta in illis cognoscitur, non est. Denique 
51 non argumentum, sed dictionis formam spectes, orationes 
scriptorum prosae distinguendae sunt a carminibus. 

Forma epitaphii eosdem 2eradus, quos universa Grae- 
corum eloquentia, percurrit. Illa enim ita progressa est, ut 
ante Periclem, quippe quibus temporibus ars dicendi in in- 
cunabulis esset, non tam orationi, quam sententiis opera da- 
retur.?) Pericles autem ipse eloquentiam forensem ad per- 
fectionem perduxit, nam sententiarum copiae et praestantiae 
addidit orationis elegantiam artemque*) Denique oratores 
post Periclem florentes sententiarum plerumque incuriosi dicti- 
onis maxime artem et ornatum secuti sunt.*) Eodem modo 
forma epitaphii exculta est. 

Ut iam nonnulla de dictione ipsa addam, quae prae- 
cepta a rhetoribus de ommnibus orationibus demonstrativis 
dantur, eadem pertinent ad epitaphium. Rhetores autem 
elocutionem in talibus orationibus semper aequabilem non 
probant, laudant varietatem et dictionem ita mixtam, ut modo 
brevis, modo dilatata, semper perspicua sit. Eandem va- 


1) Cf. Menand. περὶ ἐπιδεικτ. C. XII. S. 4. 

2) De his orationibus a Graecis Aoyor προσφωνητικοί dictis vid. 
Menand. ll. e. I 8.1. 

3) Cic. Brut. VII. 27. 

4) Cf. Cie. Brut. XI. 44. 

5) Qua de re infra plura. 

6) Dion. H. Ars rh. c. V. p. 251 (VIL). 

rietatem in epitaphiis esse oportet: concinna einim dictio in 
iis esse debet, quae contentionis aliquid habent, dilatata Vero, 
magnifica propiusque ad Platonis sermonem accedens in iis, 
quae sunt illustria et magnifica, qualis est, locus de anima.) 
Materiae igitur dictio accommodanda est. Praeterea aliud 
est genus dicendi earum orationum, quae vere habitae, id 
est compositae sunt, ut audirentur, aliud earum, quae con- 
Scriptae sunt, ut legerentur. In illis enim orationibus, quod 
VOX viva per aures volat, orator, ut intellegatur, verbis sim- 
plicibus et communibus utatur oportet; idem in verbis 
eligendis curiosus non esse debet, dummodo efficacia sint. 2) 
Scriptarum vero orationum auctori ornata et verborum tra- 
laticiorum plena elocutione uti licet?) quod legentibus tem-- 
pus est res deliberandi; sed eadem de causa dictionem dili- 
Sentem esse opus est, quoniam vitia facilius deprehenduntur. 
Tale dicendi vitium est nimius verborum ornatus. 


8, 4. 


Si compositionem spectamus, epitaphius ad orationis 
formam, quemadmodum omnes orationes, tres habet partes: 
Prooemium, Enarrationem, Epilogum; sin autem argumentum 
respicis, idem habet tria capita : Laudationem, Lamentatio- 
nem, Allocutionem.4) De his singulis partibus iam nobis 
agendum est. 

Prooemii consilium id est, ut audientes oratori bene- 
voli et ad orationem futuram dociles fiant. Itaque oratores 
à lege de epitaphiis lata ordientes primum de difficultatibus, 
quas munus sibi delatum haberet, verba facere solebant ; 
deinde in Propositione (προϑέσει) eas res, de quibus dicturi 
erant, adumbrabant, ut audientes ordinem sententiarum per- 
Spicerent et ita orationem melius intellegerent. Eadem de 


1) ll. c. VI p. 267. 

2) Cf. Isocr. Euag. S. 8—11. 

3) Cf. 1l. 

4) Vid. de capitibus epitaphii Dionys H. Ars rh. c. VIII p. 297 
v$. 13. 

causa Propositiones in orationibus longioribus repetere sole- 
bant, ne audientes argumenta orationis confunderent.  Eo- 
dem spectabant dictorum breves collectiones et rerum re- 
petitiones. 
Prooemium sequuntur tria capita, inter quae primum 
locum obtinet Laudatio. Huius consilium idem est, quod 
totius epitaphii.?) Dionysius H.2) universe hos locos lau- 
dandos enumerat: patriam, genus, qualitatem, ?) educationem, 
res gestas. His Menander,*) qui locos et ipse enumerat, 
eruditionem et studia addit. 

Sed hae res aliter tractantur in publica, aliter in pri- 
vata oratione; nam de aliis locis illic, de aliis hic copiosius 
agitur. Patriae enim laus, quae in publica oratione domina- 
tur, in privata vel prorsus omittitur vel paucis absolvitur. 5) 
Idem cadit in laudem generis; nam in publica oratione multa 
verba de maioribus fiunt, in privata pauca. Qualitas autem, 
imprimis corporis dotes, et educatio in hoc epitaphio minus 
respiciuntur, quam in illo. Denique ii, qui publice munere 
laudandi funguntur, multis verbis dicunt de rebus gestis mor- 
tuorum, qui autem privatim dicunt, ii pluribus versantur in 
studiis, nisi forte is, qui laudatur, rex vel vir ad laudem bel- 
licam insignis est. Patria laudibus effertur, ut civium pietas 
erga eam augeatur. Itaque copiose praedicatur eius magnitudo, 
celebritas, antiquitas. Sin autem parva est, eam virtute et 
eloria incolarum et ipsam celebrem esse factam) ostenditur. 
Si ne id quidem laudari potest, a deo aliquo aut condita 
aut amata esse dicitur." De genere mortuorum audientes 
certiores fiunt, ut cognoscatur, quibus nati et quorum exem- 


1) Vid. pag. 4sq. huius scripti. 

2) Ars rh. c. VI p. 260 vs. 55q. 

3) Brevitatis causa liceat hoc vocabulo uti pro Graeco termino 
ηφύσις." 

4) Περὶ ἐπιδ. c. XI. S. 1. 

5) Dionys. H. Ars rh. c. VI p. 261 vs. 2sq. 

6) Velut Isocrat. in Euag. S. 14sq. de Aegina et δ. 17 de 
Salamine. 

1) Dion. H. Ars rh. c. VI p. 260 (IT). 

plo excitati illi tales exstiterint, quales se praebuerint. !) Qua 
in parte orationis publicae Athenienses non advenas esse, sed 
indigenas praedicatur. Praeterea saepe demonstratur maiores 
mortuorum eum Graecos esse, quippe qui barbaris omnibus 
rebus praestent, tum Jones, qui inter Graecos sapientia ali- 
isque virtutibus floreant.?) Si privatim genus celebrandum 
est, de nobilitate eius verba fiunt, Clari, inquit orator, 
erant auctores generis, clariores cum ceteri eius maiores 
tum pater publice privatim, dictis factis; clarissimus erat 
mortuus ipse.?) Sin nobilitas generi deest, plura de virtuti- 
bus maiorum exponuntur.^ Sequiturlaus qualitatis;*)quae- 
ritur enim de dotibus corporis et animi. Corporis me- 


moratur imprimis forma. Hic locus copiosissimus est in pri- 


vatis Laudationibus praemature defunctorum; hic enim saepe 
etiam singularum partium corporis pulchritudo describendo 
effngitur. Animus maxime propter mentis aciem et morum 
praestantiam laudatur. Educationem autem et erudi- 
tionem laudans orator publice de statu civitatis, utrum 
ea optimatium an populi arbitrio regatur et quibus aliis bonis 
institutis utatur disserit; privatim vero docet, quam praeclara 
animi indole iam puer, cum educaretur, magistris admirati- 
oni fuerit et quam laetos postea in artibus liberalibus eru- 
ditus progressus fecerit.") In loco, qui est de studiis, si 
agitur de singulis hominibus, beneficia eorum erga cete- 
ros sive propinquos sive amicos sive cives eorundemque vir- 
tutes in omnibus condicionibus vitae, iustitia, humanitas, 


1) De hoc consilio loci qui de genere est vid. Isoer. Euag. S. 12. 

2) Cf. Dion. H. Ars rh. e. VI p. 261 (II) vs. 4sqq. 

3) Of. Dionys.ll. vs. 8sqq. — Menand. De epitaphio (Περὶ 2710. 
c, XIL) S. 5. 

4) Cf. Dio Chrys. epitaph. in Melancomam (or. XXIX) vs. 27 sqq. 
(ed. Dindorf. Lips. 1851). 

5) Cf. Dionys. ll. vs 11 sq. 

6) Menand. De monodia (Περὶ 27:9. c. X) S. 10. 

*) C£. Menand. De epitaphio (Περὶ 27:0. c. XIL) S. 8; Dionys. 
ll. Cap. VI pag. 262 vs. 2.84. - 

affabilitas, comitas!) illustrantur. In publico epitaphio 
laus studiorum coniungitur cum laude rerum gestarum. 
Res gestae autem laudantur, ut in superstitibus studium 
talem virtutem imitandi excitetur et alatur.?) Hic est maxi- 
mus?) locus Laudationis, praecipue publicae, quae est de fa- 
cinoribus bellicis et de morte in pugna pro patria fortiter 
oppetita.*) In privata oratione studia (ἐπιτηδεύματα) et res 
gestae non accurate disiunguntur, unde fit, ut eadem res ab 
aliis inter studia, ab aliis inter res gestas memoretur. 5 Mon- 
Stratur autem primum, quas virtutes mortuus publice ad- 
versus omnes exhibuerit; deinde qualem in quemque privatim 
se praestiterit: qualem erga amicos, inimicos, parentes, 
qualem denique adversus inferiores in negotiis gerendis.*) 
Neque silentio praetermittitur, quanta felicitas in om- 
nibus rebus ei affuerit. Ostenditur enim, siquidem id de eo 
dici potest, praeter magnas opes ei praeclaros liberos, fidos 
amicos, honorem denique apud reges et cives urbium fuisse. ΤῈ) 

Postquam adumbravimus, quae res in mortuis laudentur, 
nobis explicandum est, quo modo hae laudes ab oratoribus 
proferantur. Ars Laudationis mortuorum in universum ea- 
dem est, quae vivorum.3) Oratores autem id maxime se- 
quuntur, ut virtutes eorum, quos laudant, velres ab iis bene 
gestas in maius augeant et multis verbis illustrent, vitia et 
res male gestas vel in meliorem partem accipiant vel decoris 


1) Cf. Menand. De epitaph. S. 8 De laude beneficiorum erga pa- 
triam, si mortuus fuerat magistratus; cf. eundem de monodia S. 3. 

2) Cf. Dionys. Ars rh. c. VIII S. 9 p. 298 vs. 9584: 

3) Menand. De epitaph. S. 9. 

4) Dionys. De or. fun. (Ars rh. c. VI.) p. 262. 

Ὁ) Si Dionys. De oratione fun. (1l) p. 262 et Menand. De epi- 
taph. S. 8 conferuntur, v. g. locus qui de iustitia est, apud Dionys. 
ll. vs. 8, ubi de rebus gestis agitur, apud Menandrum vero inter studia 
(ἐπιτηδεύματα) memoratus invenitur; ille enim intellegit iustas res, 
hic iustitiae studium. 

6) Cf. Dionys. ll 

1) Menand. De epitaphio S. 9. 

8) Theo progymn. c. 8 p. 227 vol. I. (W.) 

verbis absolvant vel paucis attingant vel denique prorsus 
omittant.!) Hoc iis licet, quoad veritas rerum ab iis non 
nimis neglegitur; nam si hoc est, orator audientibus dicendo 
non prodest, sed blandiendo virtuti eorum et patriae nocet. 
Hac in re peccabant illi oratores, qui in epitaphiis publicis 
Atheniensium virtutes et res gestas plus aequo praedi- 
cabant, vitia vero non solum non reprehendebant, sed 
etiam in laudem  vertebant.  Varietatis gratia modo recta 
modo obliqua Laudatio adhibetur, id est, quae ante 
aperte dicta sunt, ea -circuitione quadam iterum profe- 
runtur. Qua de causa oratores haud raro viros claros eandem 
sententiam, quam ipsi habent, aperientes inducunt. Eodem 


spectat frequens usus Comparationis, quod praecipuum . 


genus Laudationis obliquae est. Itaque Dionysius?): πάλιν 
οὖν, inquit, κεφάλαιόν ἔστιν ἕν τοῖς ἐγχωμίοις ἢ παραβολή. 
Comparantur autem res similes, non contrariae.?) Mortui 
igitur non cum iis conferuntur, qui laude virtutis vel rerum 
gestarum carent, sed ipsi praeclari comparantur cum prae- 
claris, singuli cum singulis, populi cum populis, reges cum 
regibus, duces cum ducibus, milites cum militibus. Saepe 
etiam non certi quidam homines comparandi causa nominan- 
tur, sed universe dicitur: ,alii^*) hae laude carent, ,paucis* 
talia contigerunt, ,nemo* tantum facinus perfecit, hi ,soli* 5) 
tantis virtutibus ornati sunt; idem sibi volunt vocabula 
eiusmodi: ,insignes* sunt, florent,^ praestant," alia. 
Sin autem certi quidam homines cum iis, qui laudandi 
sunt, comparantur, duplici modo fieri potest; etenim aut 


1) Theo prog. c. 4 (vol I p. 184) Zr; δὲ τὰ μὲν λυπήσοντα 
τοὺς ἀχουσομένους συντομώτατα διηγητέον . . . Τοῖς δὲ εὑφραίνου- 
σιν ἐνδιατριπτέον. 

2) Ars rh. c. VIII $. 9 p.298 vs. 12. — Cf. Menand. De epitaph. 
$. 10. Theo prog. c. 8 p. 228. 

3) Theo prog. c. 9 vol. I p. 232. 

4) Velut Pericles ap. Thuc. c. 37 init.: non ut aliae civitates 
imitamur leges aliarum civitatum. 

5) Theo prog. c. 9 p. 232 docet, cur hac ratione laudis utantur 
oratores: τὰ γὰρ κοινὰ, inquit, x«i δημώδη οὐ πάνυ ἐπαινετά, 

summa virtutum vel rerum gestarum, aut singulae res con- 
feruntur.*) lllud si fit, orator sic fere dicit: , Magni illi, 
maiores hi sunt^; vel: ,ille in rebus secundis tantum mag- 
nus erat, hic etiam in adversis.^?) Singulae vero res gestae 
ita comparantur, ut demonstretur ea, quae ab aliis praeclare 
faeta sint, aut fuisse faciliora aut non eandem animi magni- 
tudinem indicare; itaque oratores talibus verbis utuntur: ille 
cum multis, hie vero solus; ille posterius, hic prius;?) ille 
sine labore, hic cum labore,4) ille invitus, hic sua sponte ,*) 
ille fortuito vel dolo, hic virtute*) opus perfecit. Sic semper 
ea, quae in claris facinoribus aliorum minus laudabilia 
sunt, illustrantur, ut mortuis eo plus laudis inde redundet. 
Si comparandi causa adversarii afferuntur, horum vitia omnia 
investigantur, quo laudatorum hominum virtutes magis appare- 
ant.") Praeter virtutes et res gestas interdum etiam maiores 
mortuorum cum maioribus hominum clarorum vel heroum 
conferuntur, ut inde eluceat, qua generis nobilitate illi fue- 
rint. Id si est, aut praeclarissimi e maioribus utrorumque 


1) Menand. περὶ ἐπιδ. c. I S. 11: ἄλλο γάρ ἔστε τὸ συγχρίνειν 
ἀϑρόως xci ἄλλο τὸ μερικῶς. 

2) Theo prog. c. 8 p. 230: λεχτέον, ὅτε ἀτυχῶν ταπεινὸς οὐχ ἦν. 
Cf. Isocr. Euag. S. 27. 

3) Theo prog. c. 8 p. 228: ἐπαινεταὶ δὲ εἰσιν αἱ πράξεις «ia 
εἰ uóvoc ἔπραξέ τις ἢ πρῶτος. Cf. Isocr. Euag. δ. 32: xei μόνος 
πρὸς πολλοὺς x«i μετ᾽ ὀλίγων πρὸς ἅπαντας τοὺς ἐχϑρούς. Plato 
Menex. c. VII pag. 281 E et 238: μόνη γὰρ iv τῷ τότε καὶ πρώτη 
τροφὴν ἀνϑρωπείαν ἤνεγχε. . . 

4) Theo prog. c. 9 p. 232: x«i ἃς (πράξεις) μετὰ πόνου ἐπράξα- 
μὲν μᾶλλον ἢ ῥᾳδίως (sc. προχρίνομεν). Cf. Thuc. II. 36 ,ovx ἀπό- 
»v0c^ .. 

5) Theo ll vs. 15sqq. xei τὰς ἐκ προαιρέσεως μᾶλλον τῶν δι᾿ 
ἀνάγχην ἢ τύχην. (Cf. argumenta Cynaegiri in Polemonis laudationi- 
bus funebr.) 

6) Cf. Isocr. Euag. S. 36 (διὰ τύχην - μετὰ δόλου xci τύχης). — 
Thuc. II. 39: πιστεύοντες ἀπάταις. 

1) Quod fit a Pericle in epitaphio Athenienses cum Lacedaemo- 
niis comparante. 

comparationis causa eliguntur aut denionstratur genus eorum, 
qui laudantur, maiorem numerum virorum magnorum habere.) 
Sed haec hactenus. 

Transimus ad Lamentationem. 

Cur hoc caput in epitaphio locum habeat, explicat Dio- 
nysius,?) cum dicit: Πειρᾶ σϑαι δ᾽ ἐν τῷ παραμυϑεῖσϑαι καὶ 
ἐνδιδόναι τοῦ πάϑους τοῖς ὑπολειπομένοις, καὶ μὴ ἄντι- 
τείνειν εὐθύς" ῥᾷον γὰρ ἐπαξύμεϑα. ἅμα δὲ καὶ ἔπαινον 
ἕξει ὃ λόγος, εἰ λέγοιμεν, ὅτε οὐ ῥάδιον ἐπὶ τοῖς τοιούτοις 
δᾷον φέρειν. Quoniam enim dolor de morte hominum di- 
lectorum in natura humana positus est, minuitur autem, si 
effunditur et eum aliis communicatur, Lamentatio iure inter 
epitaphii capita recepta est; hoc enim modo non solum 
mortui honorem habent, sed etiam lacrimae lugentium elici- 
untur et misericordia audientium movetur. 3) i; 

Lamentatio aut mera est aut Laudatione mixta. Illud 
si est, dii et Fortuna iniquitatis incusantur, quod hunc po- 
tissimum abripuerint, alios vero et eos ad moriendum aptio- 
res servaverint. [lidem saevitiae quoque arguuntur, quod 
defunctum vitae bonis, propinquos optimo propinquo, civitatem 
denique praeclarissimo cive privaverint. Plerumque autem 
Lamentationi admiscetur Laudatio, ut illa ex hac materiam 
querelarum sumat.4) Singulae enim mortui virtutes et res 
gestae enumerantur, quibus singulis Lamentatio accedit. 9) 
In extrema huius capitis parte laudes comprohenduntg et 
summa omnium deploratur. 9 

Tractatio capitis pendet a genere epitaphi. Nam in 


1) Theo prog. c. 9 (vol. I) p. 234: δεύτερος δὲ τρόπος ἐστὶν, 
ὅταν μὴ μίαν ἢ δύο τῶν ἐξοχωτάτων roig ἐξοχωτάτοις παραβάλλωμεν, 
ἀλλ᾽ ἐκεῖνο τὸ γένος προχρίνωμεν, ἐν ᾧ πλείους εἰσὶν οἱ εὐδόκιμοι. --- 
'Cf. Isocr. Euag. S. 13. 

2) De orat. fun. IV. p. 268 vs. 11 et p. 264 vs. 1sqq. 

9) Cf. Menand. De epitaph. S. 11. 

4) Menand. De epitaphio S. 7: Ὕλη σοι γινέσϑω τὰ ἐγκώμια τῶν 
Sonvov. 

9) Menand. ll. S. 9. 

6) Menand. ll. S. 11. 

aliis orationibus Lamentatio magis, in aliis minus copiosa 
est, nonnullis prorsus deest.  Publicus epitaphius in de- 
ploratione mortuorum minus versatur, quam privatus, prae- 
sertim si oratio bello nondum composito habetur; nam cum 
orator animos ad fortitudinem excitare velit, non debet La- 
mentatione eos mollire.*) Idem iudicat Pericles apud Thu- 
cydidem,?) cum dicit: “ιόπερ καὶ τοὺς τῶνδε vvv vox&cc, 
ὅσοι πάρεστε, οὐχ ὀλοφύρομαι μᾶλλον ἢ παραμυϑήσομαι. 
Quod autem attinet ad privatum epitaphium, quaeritur, 
quando?) habeatur. Si multis annis post mortem cuiusdam 
componitur, Lamentatio non necessaria est, cum propinqui 
aut et ipsi mortui sint aut dolorem deposuerint ; si nonnullis 
mensibus, parva Lamentatio, quod luctus, etiamsi tempore 
minutus, nondum est abiectus, non deest orationi, praesertim 
si orator propinquus defuncti est.5 Maxime autem hoc 
caput adhibetur, si propinquus paulo ante decessit, quando- 
quidem maeror superstitum recens est. Ceterum hac quoque 
in re differunt epitaphii vere habiti a non vere habitis; in 
illis enim deploratio minus vehemens et frequens est, quam 
in his, quia nimia concitatio lugentium abhorret a consilio 
oratoris et usu vitae. Scripti vero querelis abundare solent, 
praesertim si praemature defunctus defletur, id quod fit cum 
in epitaphiis poétarum lyricorum tum in monodiis a scrip- 
toribus prosae compositis. Imaginem monodiae adumbrat 
Menander,5) quem secuturi sumus. 

Tractatio monodiae est eadem, quae omnium orationum in 
homines modo mortuos conscriptarum: A praesentibus rebus 
incipiens orator primum exponit, cur contio adsit: ,Non ut 
laeta spectaremus et audiremus,^ inquit, ,huc convenimus, 
sed ad tristem adspectum; sepulturi enim sumus adolescen- 
tem.^ Deinde narrat, quam aetatem agens et quo genere 


1) Menand. ll. S. 2. 

2) II. 44. 

3) Menand. De epitaphio S. 4. 
4) Menand. ll. 

9) Περὶ ἐπιδεικτ. c, X. 

morbi occubuerit, utrum diu aegrotus fuerit an subito de- 
cesserit. Quibus expositis defunctum laudare et deplorare inci- 
pit. Merita in propinquos et patriam minus celebrantur, 
quia adolescens brevitate vitae et infirmitate aetatis impe- 
ditus est, quominus beneficia multa in alios conferret. Eo 
pluribus verbis in monodia et carminibus lugubribus, quibus 
corporis animique dotibus ornatus fuerit et quantam spem de 
se propinquis et patriae praebuerit et ipse habuerit, il- 
lustratur. Exclamationes, quibus laus mortui et dolor pro- 
pinquorum una exprimantur, explent totam orationem: 
Quantum gaudium, cum nasceretur! Quanta formositas ! 
Quales mores! Quanta spes! Eheu omnia exstincta!^ Sic 
tempora percurruntur ab oratore. — Monodia, quoniam mae- 
rentes multa verba non patiuntur, brevis esse atque, siqui- 
dem Menandri verba: 4 μονωδία ἀεὶ ἄνετος ita intellegenda 
sunt, remissionem affectus et impetus habere debet. 

Sic venimus ad tertium caput epitaphii, ad Allocutio- 
nem. Haec habet duas partes, quarum una versatur in 
Adhortatione, altera in Consolatione superstitum. 
Illa imprimis in epitaphio publico locum habet, ubi eo maxime 
spectat, ut superstites amore patriae afficiat. Itaque civibus 
mortuorum exemplum proponitur, quod imitari debeant.!) 

In epitaphio privato oratores alias Adhortationem omit- 
tunt, si ii, qui decesserunt, puerili aetate erant; alias pauca 
adhortandi causa proferunt, superstites enim admonent, ut 
virtutem defuncti imitentur et memoriam eius colant;?) alias 
denique pluribus in hac parte orationis funebris versantur, si 
verba faciunt in honorem hominum clarorum et illustrium, 
velut principum; id enim si est, liberos defunctorum adhor- 
tantur, ut virtutes patrum imitentur et eandem gloriam sec- 
tentur.?) 

Ut autem orator in Laudatione varietatis studiosus 
schemata adhibet, ita in Adhortatione ut ea, quae assequi 


1) Cf. Dionys. De or. fun. c. IV p. 262 sq. 
2) Cf. Dio Chrysost. or. XXIX. vs. 21— 32. 
3) Dionys. ll. p. 263. 

vult, vario modo commendet, eadem arte utitur. Velut si 
civium animos ad fortitudinem excitare studet, modo aperte 
eos ipsos adhortatur, modo res gestas maiorum et eorum, 
qui pro patria ceciderunt, praedicat, ut cives per ambages 
ad imitationem moveat, modo opes eorum cum viribus hostium 
comparat, ut videant hos non esse timendos, modo patriam 
laudibus effert, ut cives cognoscant, quantum certaminis prae- 
mium sibi propositum 510. 1) At contra, si audientes ab aliqua 
re avocare studet, Laudationem de industria omittit. Homi- 
nes enim reprehensionem rei sentiunt, si exspectatam laudem 
non aecipiunt. Qua arte utitur Gorgias, quippe qui, cum in 
epitaphio?) bellum ab Atheniensibus cum popularibus gestum 
reprehendere velit, victorias ab iis ex Persis reportatas lau- 
dibus extollat, tropaea vero in bellis civilibus constituta nullo 
verbo attingat. 

Ut iam procedam ad alteram partem Allocutionis, C o n- 
solationis quoque usus in variis generibus epitaphii varius 
est. Nam in publica oratione Consolatio minus suo loco est 
quam in privata, cum illa magis eo spectet, ut fortitudinem 
excitet, quam lugentes erigat, et simul etiam neque aetas 
mortuorum neque mortis genus materiam consolandi prae- 
beant, quoniam omnes milites eadem fere aetate eodemque 
modo occumbere solent. Nihil igitur consolandi causa affer- 
tur, nisi mortem pro patria oppetitam esse gloriosissimam 
et, quod cita esse soleat, non solum sensu doloris, sed etiam 
tormentis et molestiis morborum carere. Praeterea memo- 
ratur pulcherrima praemia virtutis mortuis obtingere, quippe 
qui publice sepeliantur et sempiternam memoriam apud 
posteros sibi comparaverint, quae res iure ab omnibus pe- 
tantur. | 

Sententia autem de immortali mortuorum beatitudine, 
quae ad consolandum est aptissima, illis temporibus, quibus 
epitaphius publicus floruit, nondum in usu vitae ad animos 


1) Hac arte utitur Pericles in oratione funebri. 
2) Vid. fragm. 1 (Oratores Attici rec. Gg. Baiterus et H. Saup- 
pius, T. IL). 
9* 

lugentium erigendos vulgo adhibita est. Etenim, licet eru- 
ditiores Graecorum iam tum aut e mysteriorum sacris aut 
e Platonis philosophia doctrinam de immortalitate animi ac- 
ceperint, vulgus, quod in orationibus publicis maxime respi- 
ciendum erat, Homeri commenta de misero statu animarum 
post mortem etiamtum tenebat. Extremo sane tempore li- 
berae rei publicae philosophiam Platonis ad publicum quoque 
epitaphium vim habuisse apparet ex oratione funebri Hype- 
ridis. Hic enim orator praeter solamina in epitaphiis pub- 
licis usitata, etiam sententiam laudat, qua Socrates apud 
Platonem in Apologia se ipsum et amicos consolatur demon- 
strans mortem, sive in eà sensus sit, sive nullus, non malum 
esse, quod defuncti sensu praediti, si in vita pii fuerint, bea-- 
titudine fruantur, sensu vero carentes similes sint non- 
dum natis. | 

Plura solatia quam in publicis epitaphiis afferuntur in 
privatis. Sed hie quoque quaeritur, utrum oratio sit de ho- 
minibus multo ante mortuis, necne.!) Nam illud si est, 
Consolatio non magis adhiberi debet, quam Lamentatio; quis 
enim eos erigere studeat, qui luctum deposuerint? Qua de 
causa ineptum esset, si Isocrates Nicoclem de morte Euago- 
rae ante multos annos defunctum consolaretur. Consolatione 
igitur utendum est, si dolor propinquorum nondum est abiectus. 
Aliter autem cum iis agendum est, qui recenti luctu conci- 
tati sunt, aliter cum iis, quorum dolor tempore est mitiga- 
tus. llli enim multa solamina non patiuntur, hi vero prae- 
ceptis rationis aditum dant.?) Itaque in monodiis, quippe 
quae in homines modo mortuos compositae sint, Consolatio aut 
prorsus desideratur aut paucis, quae plerumque de beatitu- 
dine defunctorum sunt, absovitur. In ceteris vero epitaphiis, 
qui conditi sunt de iis, qui compluribus mensibus ante mortui 


1) Cf. Menand. De epitaphio S. 3 et 4. 

2) Seneca in Consolatione ad Marciam VIII 1 (Haase): licet 
contumacissimum (dolorem) cotidie insurgentem et contra remedia 
effervescentem, tamen illum efficacissimum mitigandae ferociae tem- 
pus enervat. t 

sunt, plura solatia afferre licet, nisi quidem orator propin- 
quus defuncti est, quem munere consolandi fungi minus decet. 

Unde factum est, ut tempore procedente tot genera 
solatiorum excogitata sint, quot sunt mortis.!) Nam si 
quis subito obierit, inquit Dionysius ll., consolans laudabit 
discessum, qui fuerit sine sensu doloris, sin autem post diu- 
turnum morbum, hoc eifelicitati convertet, quod in doloribus 
patienter ferendis fortitudinem et robur animi monstrare 
potuerit. — Locus quoque, ubi aliquis defunctus erit, ma- 
teriam consolationis praebebit. Si enim in bello ceciderit, 
mors pro patria, si in legatione decesserit, mors pro civium 
salute suscepta laudibus efferetur; si inter gentes externas 
exspiraverit, laudabitur Aeschylus, qui unam eandemque viam 
ad inferos ferre dicat, sin autem in patria, alumnus fortunae 
nominabitur, quod in carissima terra, ubi natus sit, et inter 
carissimos liberos animam efflaverit. — De aetate quoque 
multa ad consolandum idonea dicuntur. Si quis enim senex 
mortuus erit, eum omnia vitae bona, gaudia matrimonii et 
honores in re publica percepisse et ad laetam senectutem, 
quae paucis contingat, pervenisse memorabitur; sin autein 
media aetate, eius mortem pulchram esse ostendetur, quod, 
postquam specimen virtutis suae dederit et priusquam senec- 
tutis molestias expertus sit, ab omnibus desideratus obierit. — 
Maximam autem operam consolantes impendent defensioni 
praematurae mortis?) ^ Longissima quoque vita, inquiunt, 
brevis est, si refertur ad aeternitatem ?). Itaque non maxima 
aetas felicissima est, sed optima*); optimam autem vitam 
is vixit, qui omnibus vitae bonis satis usus est?). Ut autem 


1) Vid. Dionys. Ars rh. c. VI. 5 p 264—266, quem in rationibus 
consolandi enumerandis sequor. 

2) Vid. solatia, quae Menand. Περὶ ?71:0. c. XT. $.3 1, Dionys. 
De or. fun. p 265 (V.) enumerant. 

3) Aristidis soph. Epiced. in Eteoneum (or. XI.) 79 (p. 132 Dind.) 

4) Aristid. ll. — Dio Chrys. or. XXIX. vol. I. p. 329 vs. 5 sqq. 
Dind. | 

5) Dio Chrys. or. XXVIII. vs. 15 sqq. XXIX. (p. 329 vs. 8544.) 

ea fabula maxime delectat, quae, cum spectatores cupidissimi 
sunt plura audiendi et spectandi, finitur, ita ea vita pulcher- 
rima est, quae in ipso flore concidit!) Nam si diutius vixis- 
set, ei fortasse tristia accidissent?). Nunc vero vitae mise- 
rias nondum expertus? abiit ad deos, ubi beatitudine fruitur*). 
Quos enim dii amant, eos praematura morte vinculis corporis 
liberant, id quod exempla Achillis Patrocli, Hectoris Mem- 
nonis, Sarpedonis ὅ) Ganymedis9) testantur. — Hac parte epi- 
taphii, quae est de Consolatione, iam Platonis tempore phi- 
losophi potiti sunt et solatiis ab oratoribus collectis nova a 
se ipsis excogitata addiderunt. Ut enim Plato, princeps 
philosophorum, omnem materiam epitaphii publici in Menexeno 
tractaverat, ita Crantor Academicus locum de consolatione 
excolendum sibi sumpsit in illo libello, quem de luctu ad 
Hippoclem quendam familiarem mortem liberorum lugentem 
misit"). Hoc scriptum nunc deperditum tantam admiratio- 
nem veterum movit, ut postea multi philosophi non solum 
Graecorum, sed etiam Romanorum libros consolationis ad 
exemplum eius aut in vitae usum aut exercitationis causa 
conscriberent. Inter eos, qui Crantorem imitati sunt, pri- 
mum locum obtinent Cicero, qui, ut se de morte filiae Tulliae 
consolaretur, talem librum composuit*), Seneca, qui ad Mar- 
ciam matronam et ad Polybium ?) litteras consolatorias misit, 


1) Arist ll — Dio Chr. or. XXVIII. vs. 31 sqq. 

2) Dio Chr. ll. et or. XXIX p. 329 vs. 8 864. 

3) Arist. Epic. in Eteon. 79 (p. 182). — Dio Chr. or. XXVIII. 
vs. 26 sqq. 

4) Arist. ll. p. 131. 

5) Dio Chr. ll. vs. 33 sqq. — XXIX. p. 329 (vol. I) sqq. 

6) Cf. Dionys. De or. fun. (V) p. 265. 

1) Vid. de hoc libello Schneider, Fr., Zeitschrift für Altertums- 
wissenschaft 1836. N. 104. 105. De Crantore Academico. — Kayser, 
Fr., De Crantore Academico. Heidelbergae 1841. — 

8) Schneider, Fr., De consolatione Ciceronis dissertatio.  Vra- 
tisl. 1835. 

9) Volkmann, BR., Ueber Senekas Trostschr. an Polybius, in Magers 
paedag. Revue. Bd. 48 S. 104—135. — 


denique incertus auctor libi Παραμυϑητικὸς πρὸς 
᾿πολλώνεον inscripti!) — De compositione librorum con- 
solationis, qui ad homines, quorum luctus tempore mitigatus 
erat, mitti solebant, exponit Menander Περὶ ἐπιδεικτικῶν c. XI. 

Sic sermonem de capitibus et partibus epitaphii ad 
finem perduximus; nam de Epilogo nihil habemus, quod 
referamus, nisi in extremis orationibus publicis enumeratis 
mortuorum honoribus propinquos ab oratoribus ad usitatam 
Lamentationem vocari et contionem verbo: «zr««e [vel ἀποχω- 
ocezve| dimitti solitam esse. 

Quibus in universum expositis transeamus ad singulos 
epitaphiorum publicorum Scriptores. 

Iam ante Periclem fuisse, qui tales orationes habuerint, 
cum ab aliis veterum auctoribus, quos vide apud Weberum,?) 
traditur, tum 6 Prooemio epitaphii Periclei apud Thucydi- 
dem?) cognoscitur. Quales autem illae orationes fuerint, 
nescimus, quia perierunt et ne nomina quidem oratorum ad 
nostram notitiam pervenerunt. loc tantum nobis veri simile 
videtur, primum epitaphium post pugnam Plataeensem de 
iis, qui in bellis Persicis ceciderunt, habitum esse, quia 
nulla oratio id genus a veteribus memoratur, quae prius ha- 
bita sit, quam haec, cuius et Dionysius*) et Diodorus Sicu- 
lus?) mentionem faciunt. 

Prima autem orationum funebrium, de quibus certiores 


1) Ed. Leon. Uster;us, Turici 1830. Vid. de hoc libro Wytten- 
bach, Animadversiones in Plutarchi opera moralia T. II. — Volkmann, 
Comm de consolatione ad Apollonium pseudoplutarchea (zur Begrüss- 
ung der Philol. Vers. in Halle 1867). — Idem Leben τι. Schriften ἃ, 
Philos. des Plut, v. Chüronea. Berl. 1869. 

2) In commentario: Ueber Perikles Standr. u. 8. w. S. 592. 

3) II. 35. 

4) Antiq. R. V. 17. 

9) M. 33. 

facti sumus, est ea, quae a Pericle in honorem Athenien- 
sium primo anno belli Peloponnesiaci occisorum habita est. 
Haec quoque oratio periit quidem, sed summa eius a Thucy- 
dide?) refertur. Dionysius H.?) eam neutiquam ἃ Pericle 
esse habitam, sed a scriptore ipso excogitatam esse iudicat 
et reprehendit scriptorem, .quod Periclem orationem de iis 
ipsis, qui primo belli Peloponnesiaci anno ceciderint, pronun- 
tiantem induxerit. Quos enim laudet, eos fuisse perpaucos 
neque propter res fortiter gestas tanto praeconio dignos. Non 
hos, inquit, sed alios, qui in posterioribus huius belli proeliis 
plures et fortiores occubuerint, laudare debuit. — Causam 
huius vitii criticus inde repetendam esse censet, quod Thu- 
cydides Periclem, quippe cuius persona clara ad opus suum 
ornandum uti voluerit, nisi hoc loco, dicentem inducere non 
potuerit, quoniam ille vir iam tertio anno belli (429 a. Chr. n.) 
mortuus sit. — Neque vero audiendus est Dionysius. Nam pri- 
mum hac in re Thucydidem ficta narrare abhorret ἃ veri- 
tate scriptoris?); atque ut hac virtute caruerit, ut ausus sit 
epitaphium publicum operi suo inserere non vere habitum, 
nonne eius aequales talem fraudem deprehensuri erant? 
Deinde non est, cur dubitetur, quin Pericles hune epitaphium 
habuerit. Tempora enim tum orationem viri postulabant, 
cum Athenienses primo anno belli multa dura tulissent et 
metus esset, ne animo caderent et bello desisterent. Quod 
Pericles, utpote qui belli auctor fuisset, avertere debebat 
et volebat; itaque hac prima occasione populum adhortatione 
ad virtutem concitandi usus ad dicendum prodiit. Quo autem 
pauciores in bello ceciderant, eo facilius orationem a mortuis 
convertere potuit ad superstitum cohortationem. Ars autem, qua 
rei per se parvae tantam magnificentiam addidit, ut oratio 
omnium saeculorum admirationem moveret, non minus quam 


1) II. 35—46. 
2) De Thucyd. histor. iud. c. XVIII (vol. VI) p. 849. 
9) Thuc. I. 22. 

consilium ingenium magnum indicat Periclis.!)) Tantum igi- 
tur abest, ut Dionysius hac de re recte iudicaverit, ut ne 
habuerit quidem, cur Thucydidi vitio verteret, quod ex epi- 
taphiis in illo bello habitis non alium elegisset, quem memo- 
riae proderet. Nam quis scit, quibus causis scriptor ad hoc 
faciendum commotus sit? Fortasse enim ceteros epitaphios 
non noverat, quoniam multos annos exul a patria aberat, aut 
nulum eorum dignum censuerat, quem litteris mandaret, 
aut denique ceteros, quod ad exemplum illius Periclei com- 
positi essent, silentio praetermittendos esse existumaverat. 

Quae cum ita sint, dubium non est, quin argumenti 
summa sit Periclis, cuius orationem Thucydides ipse audire 
potuit et audivisse videtur. Dictio vero est Thucydidea. 
Nam primum Periclem nihil litteris mandati reliquisse inter 
veteres constat?). Deinde elocutio, licet aliis locis poética 
orationum demonstrativarum ornamenta habeat?), aliis ob- 
scura brevitate indicat historicum, qui teste Cicerone?) elo- 
quentia ad forensem usum apta carebat. Itaque ii, qui non 
solum sententias, sed etiam verba esse Periclis censent, non 
minus errant, quam ii, qui utrasque res Thucydidi tribuunt. 

Ceterum scriptor materiam ἃ Pericle acceptam tanta 
arte reddit, ut ii, qui epitaphium legunt, mascula simplici- 
tate serinonis vere Attici, partium apta compositione et con- 
venientia, totius orationis perfectione non possint non delec- 
tari. — Argumentum redactum est in certam illam talium 
orationum formam, quae iam tum, si minus in scholam, ta- 
men in usum recepta erat. 

Postquam in Prooemio (c. 35) de difficultate mortuos 


1) Vid. Weber S. 606 ff. 

2) Plut. Pericl. VIII. vs. 28 sqq.: ἔγγραφον uiv ovv οὐδὲν ἀπο- 
λέλοιπε πλὴν τῶν ψηφισμάτων (Sint.) Cf. Cie. Brut. VII. 27, Weber 
S. 606. 

3) Dionys. De Lys. iud. c. III p. 459; Epist. ad Ammaeum 
e. 16—17 p. 806sqq.; De admir. vi dicendi in Demosth, c. IV. p. 963 
(vol. VI.) 

4) Orat. c. IX. Cf. Brut. VII. 29; De orat. IL. c. XXII. 93. 

cunctis approbantibus laudandi verba fecit, orator transit ad 
Laudationem (c. 36—42). Exorsus enim a laude maiorum 
digreditur ad civitatis Atticae primordia. De primis eius 
conditoribus pauca locutus breviter ostendit Athenienses eam 
terram, in quà indigenae sint, semper virtute sua liberam 
tenuisse. Deinde procedit ad parentes Atheniensium, in qui- 
bus id praedicat, quod libertati patriae addiderint potentiam. 
Denique venit ad aequales, qui civitatem florentissimam red- 
diderint cum in bellis rebus clarissime gestis tum in pace 
egregiis studiis, institutis, moribus. Illas, quoniam notae 
sint, omittit orator, de his copiosius agit. Laudat enim po- 


pulare imperium, quod plurima bona habeat, aequabilitatem. 


iuris et honorum, liberalitatem , libertatem coniunctam cum 


reverentia legum, animum non asperum vel tristem, sed re- 


missum iucundumque (39). Postquam res, quibus Athenien- 
ses et domi et belli, publice et privatim cum omnibus popu- 
lis tum Lacedaemoniis praestarent, praedicavit et ceteras 
quoque eorundem virtutes: pulchri et bonarum artium stu- 
dium, divitiarum sapientem usum, rerum publicarum curam 
et scientiam, audaciam cum providentia coniunctam, benefi- 
centiam denique, qua sibi amicos conciliarent (40), enumera- 
vit, demonstrat, quanta bona civitati Atheniensium ex his 
virtutibus proficiscantur: laus humanitatis et doctrinae, po- 
tentia, rerum denique gestarum gloria non solum apud aequa- 
les, sed etiam apud posteros. Pro tali, inquit, civitate 
pugnantes hi occubuerunt; ad talis urbis salutem etiam vos, 
superstites, quantum potestis, conferre debetis (41). His 
verbis orator laudem civitatis et omnium Atheniensium pul- 
cherrime concludit et iisdem verbis sequentia indicans ora- 
tionem magna arte ad mortuos ipsos transfert.  Obliqua, 
inquit, laus his redundat e civitatis gloria, cuius auctores 
sunt; e morte autem pro patria oppetita manat 118 laus ca- 
ritatis patriae et fortitudinis, inde denique, licet in ceteris 
rebus deteriores fuerint, iis manat laus virtutis (42). E de- 
functorum laude oratio labitur ad Cohortationem superstitum 
(43—45). Primum alloquitur cives, quos adhortatur, ut ex- 
emplum mortuorum imitentur nihil quam patriam pluris 

aestimantes et incolumitatem eius pari fortitudine defenden- 
tes. Id si fecerint, iis eadem praemia, quae sepultis, fore, 
quibus contingat laus nunquam senescens, memoria semper 
in animis vigens, gloria denique non solum apud populares, 
sed apud omnes homines florens. Aliter vero si fecerint, 
cum omnibus turpitudinem ignaviae, tum divitioribus non 
. solum ignominiam, sed etiam mutationem fortunae impendere 
(43). Deinde se convertit ad propinquos mortuorum, primum 
ad parentes. Hos, cum aetatem militarem excesserint, ad- 
hortatur, ut calamitatem fortiter ferant, id est Adhortatio 
fit Consolatio. Admonet autem parentes, ut e gloria libero- 
rum, euius ipsi participes sint, solatium hauriant. Praeterea 
ii, qui ad liberos alios procreandos adhuc apti sint, hac re 
se erigant, qui autem aetate provectiores sint, reputent, 
quanta felicitate per maiorem vitae partem fructi sint (44). 
Ex hac Consolatione rediens ad Adhortationem orator se 
convertit ad ceteros mortuorum propinquos. Filios enim et 
fratres hortatur, ut difficili officio mortuis laude non cedendi, 
quantum possint, satisfaciant. Viduas autem admonet, ut 
ea, quae feminas deceant, observent (45). In extrema ora- 
tione promittit orator liberis mortuorum nondum adultis pu- 
blice consultum iri et cetera quoque praemia caesorum me- 
morat, ut omnes inde non solum solatium, sed etiam amorem 
patriae hauriant. Finem autem orationi imponit praesentes 
ad Lamentationem usitatam dimittens (46). — 

Paulo post Periclem rhetores scholae Siculae cum totam 
Graecorum eloquentiam tum epitaphiorum materiam sibi vin- 
dicaverunt. Gorgias enim Leontinus, qui anno quinto belli 
Peloponnesiaci (427) Athenas venit, epitaphium ad exemplum 
Periclei composuit!) Haec oratio periit quidem, sed magnum 
eius fragmentum servatum est apud Maximum Planudem ad 
Hermogenis librum 2. περὶ ἰδεῶν 3), cui accedunt nonnulla, 


1) Cf. Westerm. Quaestt. Demosth. part. IT. c. I p. 6- 
2) Rhett. gr. ed. Chr. Walz vol. 5 p. 548sqq. Oratt. Att. ed. 
Bait. et Saupp. T. II. p. 1295ᾳ. fr. 2. 

quae a Philostrato!) de hoc epitaphio nobis traduntur. Illud 
fragmentum est de laude mortuorum, quorum virtutes enume- 


rantur; quae autem ἃ Philostrato referuntur, ea pertinent ad 


locum de Adhortatione, qua in parte orationis Gorgias res 
ab Atheniensibus contra Persas feliciter gestas praedicat, 
bellum vero ab iisdem cum Graecis gestum tecte repre- 


hendit.  Gorgiae epitaphius argumenti praestantia caret, . 


nam sententiae, quantum e fragmentis et iudicio scho- 
liastae cognoscitur, nihil habent gravitatis, sed tritae sunt 
et inanes?) Dictio vero novae eloquentiae illecebris et or- 
namentis instructa est, nam abundat rhetoricis schematibus 
et verbis poéticis?)| Cum autem Gorgiana elocutio propter 


nimium ornatum a veteribus reprehendatur, a Philostrato 


(fr. 1) in epitaphio ars laudatur, qua auctor victorias Athe- 
niensium à Persis reportatas maximis laudibus extulerit, res 
vero ab iisdem contra populares bene gestas silentio praeter- 
miserit et hae ratione Athenienses tecte ab eo bello dehor- 
tatus sit, a quo eos aperte avocare non debuerit. 

Hune epitaphium publica auctoritate a Gorgia habitum 
esse ἃ recentioribus iure nesatur^). Nam primum Gorgiae 
mortuos publice laudare non licebat, quod non civis Atheni- 
ensis erat, hic honor civibus tantum tribuebatur. Deinde 
oratio universe in omnes, qui in. bellis ceciderint, non in 
certos quosdam mortuos composita est*). Denique nimius 
orationis ornatus orationi in usum vitae pro contione habitae 
non convenit. Quae cum ita sint, dubitari non potest, quin 


1) Vitt. sophist. 1, 9 p. 493 (01); Kayser p. 209. Oratt. Att. 
lu ir 

2) Philostr. ll. 

3) Dionys. ap. Max. Plan. ad Hermog. lib. 2 (Oratt. Att. fr. 2): 
σεμνὰς γὰρ ἐνταῦϑα ἐμφορήσας λέξεις ὃ Γοργίας ἐννοίας ἐπιπολαιτέρας 
ἐξαγγέλλει, Toig τε παρίσοις χαὶ ὁμοιοτελεύτοις χαὶ ὁμοιοχατάρχτοις 
καλλωπίζων διόλου προσχόρως τὸν λόγον.  — Cf. Dionys. de Lys. 
iud. c. III. p. 458. Aristot. Ars rh. III. 1 (vol.I p.109 T. 1 Speng.). 
Cic. Orat. 49, 165; 52, 1'15 sq. 

4) Cf. Westerm., Gesch. der Beredts. 1. Th. $. 32 Anm. 7. 

5) Philostr. ll. (Oratt. Att. fr. 1). 

rhetor orationem pronuntiaverit privatam eo consilio, ut Athe- 
niensibus specimen artis suae ingeniique sollertiae daret et 
hoc modo discipulos alliceret. Quo anno id factum sit, de- 
finiri non potest:), praesertim cum oratio non in certos 
milites confecta sit. — Quod Gorgias voluit, id assecutus est; 
nam Atheniensibus summam admirationem suae eloquentiae 
iniecit et multos sua arte adeo delectavit, ut auctoritatem 
eius sequentes epitaphios Gorgiano more componerent. 
Inter hos principem locum tenet Lysias, quem plures 
orationes funebres composuisse constat.?) Ex his una ἔπε- 
τάφιος τοῖς Κορινϑίων βοηϑοῖς inscripta ad nostram aetatem 
permansit?) Hunc epitaphium in honorem eorum, qui bello 
Corinthio Iphicrate duce Corinthiis 387. a. Chr. n. auxilio 
missi occubuerunt, compositum Lysiae esse cum ab aliis tum 
a Blassio^) negatur. Hic enim docet orationem a Lysia non 
habitam esse, quod hic orator non civis Atheniensis fuerit, 
sed ἰσοτελής, atque epitaphius a Dionysio H., quippe qui 
opera Lysiae penitus noverit, silentio praetermissus sit. Idem 
Blassius ostendit orationem omnino non habitam esse, quod non 
solum certum tempus, quo habitus epitaphius cum omnibus rebus 
in illo bellogestis concinat, inveniri non possit, sed etiam oratio 
et ratio ab usu epitaphiorum vere habitorum adeo abhorreat, 
ut in ea eorum, in quorum laudem composita sit, vix mentio fiat. 
Denique exponit epitaphium a Lysia non solum non habitum, 
sed ne scriptum quidem esse, quod a ratione et oratione 
huius oratoris alienus sit. Inde vero quod auctor in Prooe- 
mio de certamine, quod sibi cum prioribus oratoribus sit, 
verba faciat et oratio eius nimis abundans sit, Dlassius epi- 


1) Weber (Nachtrag zur Abhdl. über Perikles' Stdr. Allg. Schz. 
S. 619) conicit id anno 424 a Chr. n. factum esse. 

2) Vid. Dionys. H. iud. de Lys. 16 et Ars rh. VI p. 259; Plut. 
de vita Lys.; Theon prog. c. 1 vol.I p.164 Rhett. Gr. Walz; Suid. v. 
«Τυσίας; Photius Cod. 262. Weber ll. S. 592 Anm. 53. Westerm. 
Quaestt. Demosth. part. II p. 33. 

3) Vid. Oratt. Att. ed. B. et S. T. I. p. 64 sqq. 

4) Die att. Beredts. Bd. I S. 429 ff. 

taphium a sophista aliquo, qui ad exemplum multarum id 
genus orationum prius scriptarum eum composuerit, con- 
scriptum esse concludit et eos, quibus usus sit, scriptores 
enumerat: Herodotum, Thucydidem,  Isocratem. — Haee 
Blassius. — — Ego sententiae eius non assentior, sed cum 
iis facio, qui orationem Lysiae tribuunt. Nam licet Lysias 
orationem, quod non civis Atheniensis erat, ipse non habuerit, 
id non impedit, quominus epitaphium ab hoc oratore con- 
scriptum a polemarcho vel alio cive ad milites laudandos 
publice electo recitatum esse coniciamus. Cum enim apud 
Athenienses quotannis orationes funebres haberentur, epita- 
phii temporibus bellorum habiti discernendi sunt ab iis, qui 
post bella in pace pronuntiabantur. Ad illos in laudem ci- 
vium modo caesorum in magna contione perorandos certe 
cives dicendi peritissimi elizebantur; hi vero, qui in honorem 
militum compluribus annis ante occisorum habendi erant, 
civibus etiam minus eloquentibus recitandi mandabantur, qui 
orationes non semper ipsi excogitavisse, sed a rhetore aliquo 
sibi conficiendas curavisse videntur ;) Hoc modo haud scio 
an cum omnes orationes id genus, quos Lysias composuisse 
traditur, tum haec, de qua agimus, orta sit. In talibus au- 
tem orationibus, quoniam materia trita erat, difficile erat au- 
dientibus nova praebere, quamobrem auctores epitaphiorum 
artificis rhetoricis adhibitis se ex his angustiis expedire stu- 
debant: eos locos, qui a Pericle paucis absoluti erant, am- 
plificabant, notas res mutabant et nova veste indutas refere- 
bant, dictionem denique novis ornamentis instruebant. — 
Haec nobis quidem vitia esse videntur, quibus Periclea oratio 
libera sit; sed oratores illi non potuerunt non ad hanc artem 
confugere. Qua de causa Platonem quoque et Hyperidem, 
simulatque ad hoc genus dicendi accedunt, a consueta ratione 


ἢ) Eiusmodi oratores, qui orationes ab aliis compositas ediscant, 
ut eas publice decantent, significari et illudi veri simile est a Pla- 
tone illo loco Menexeni (c. IV p. 236 B), ubi Socrates inducitur iocose 
narrans se ab Aspasia, sua magistra, quod epitaphium ab ea audi- 
tum memoria non tenuerit, paene verberatum esse. 

argumenti tractandi recedere infra videbimus. Haec repu- 
tantes nos clementes in auctorem epitaphii praebebimus neque 
orationem Lysia indignam esse censebimus, praesertim cum 
orator teste Cicerone!) in hoc genere orationis minus versatus 
fuerit. Ceterum oratio a Ceramico non magis abhorret, quam 
Platonieus epitaphius, quem quotannis publice recitatum esse 
supra vidimus, et id mea quidem sententia nulla alia de 
causa, quam quod Athenienses civibus ad hoc electis operam 
etiam illo tempore, quo nulli milites sepeliendi erant, novos 
epitaphios conficiendi imponere noluerunt. Atque licet Diony- 
sius de epitaphio Lysiae non nominatim disserat, tamen in 
universum de orationibus eius demonstrativis agens haec 
dicit2): Ἐν μὲν δὴ τοῖς ἐπιδεικτικοῖς λόγοις uaAexonvegoc .. 
βούλεται μὲν γὰρ ὑψηλότερος εἶναι καὶ μεγαλοπρεπέστερος, 
καὶ τῶν γε καϑ' ἑαυτὸν ἢ πρότερον ῥητόρων οὐδενὸς ἂν 
δόξειεν εἶναι καταδεέστερος" οὐ διεγείρει δὲ τὸν ἀκροατὴν, 
ὥσπερ ᾿Ισοχράτης ἢ 4ημοσϑένης. Haec conveniunt epi- 
taphio, quem habemus. Itaque orationem Lysianam eorum 
epitaphiorum , qui in honorem militum bello Corinthio 
occisorum habiti sunt, primum esse nego, dico autem 
eam unam ex posterioribus orationibus, quae in eosdem 
compositae sunt, esse. Inde enim, quod militum, in quorum 
laudem oratio conscripta est, parum mentio fit, concludere 
non licet epitaphium non vere habitum esse, sed hoc tantum 
apparet, eum non primam earum orationum esse, quae de 
civibus illis pronuntiatae sunt. Ante Lysiam autem milites 
bello Corinthio caesos ii oratores laudaverant, qui in Prooe- 
mio epitaphii Lysiani (δ. 2) his verbis memorantur: o δ᾽ 
ἀγὼν οὐ πρὸς τὰ τούτων ἔργα, ἀλλὰ πρὸς τοὺς πρότε- 
ρον éz αὐτοῖς εἰρηκότας. Qui quod laudem sepultorum 
abunde celebraverunt, Lysias hunc locum paucis absolvit 
(67— 68), de aliis autem partibus ab illis breviter perstrictis, 
velut de rebus gestis antiquissimorum Atheniensium et 
de Lamentatione, copiosius agit. Quae quominus existume- 


1) Brut. IX, 35. 
2) Jud. de Lys. c. 28 p. 519. 

mus non impediunt verba: “οἵ δὲ νῦν Sozvopevov, quae in 
$. 67 leguntur. Haec enim non sic intellegenda sunt: ii, qui 
nunc sepeliuntur,^ sed ex his fere contracta sunt: οἱ δὲ 
ἔνϑαδὲε κείμενοι (S. 1) ἐφ᾽ οἷς νῦν λέγω. Quae cum ita sint, 
Blassius et iij, quorum castra sequitur, non habere videntur, 
cur orationem a Lysia abiudicent, neque ego sententiam il- 
lius probo, quippe qui inde, quod in Prooemio de certamine 
oratorum sermo sit, sophistam aliquem esse auctorem 
orationis coniciat. ^ Cur enim  sophistae tantum talia 
verba faciant? Nonne Pericles quoque apud Thucydidem ef 
alii oratores in exordiis suarum orationum priorum oratorum 
mentionem faciunt? Quod autem ad ornatum, quem Blassius 
in oratione reprehendit, attinet, ego quidem hunc non inveni, 


et eum ridiculo illo epitaphio Pseudodemosthenis, de quo 


infra agemus, comparata haec oratio haud dubie multo me- 
lior est. Sed haec hactenus. — 

In numero eorum, qui orationes funebres Lysiano 
more habuerunt, etiam Archinum, qui praeter Dionem 
apud Platonem in Menexeno (p. 234 B) tamquam is, quem 
ab Atheniensibus ad epitaphium habendum delectum iri spes 

sit, memoratur, fuisse veri simile est. 
| De epitaphio a Dione recitato, quamquam hic orator 
non solum apud Platonem ll. nominatur, sed etiam apud 
Dionysium (Ars. rh. c. VI. p. 259) una cum Archino auctor 
talis orationis affertur, nihil novimus. 

Epitaphius ad exemplum eorum, qui post Periclem con- 
ficiebantur, compositus in Platonis Menexeno dialogo 
cireumdatus proponitur. Hic liber, quod vitiis laboret phi- 
losopho claro indignis — peccatur enim compluribus locis 
contra rerum veritatem, verborum elegantiam, tractationis 
denique artem — ab Ed. Zellero!) aliisque, quorum recentissi- 
mus est Jo. Gutscher?), ab eo, cuius nomen fert, abiudicatur. 
Alii, quorum princeps est Godofr. Stallbaumius?), ea, quae 


1) Platon. Studien S. 144 ff. — Philos. dr. Gr. II*, 1 S. 889.418. 
2) Marburg. Progr. 1864. 
3) Prolegg. ad Menexenum p. 25. 

in libro vitiosa sint, ad consilium auctoris vitia epitaphiorum 
illa aetate compositorum imitatione illudere volentis referunt 
et Platoni opusculum tribuendum esse censent. Ego neutri 
harum sententiarum in omnibus rebus assentior, quamquam 
in utraque multum boni video. Etenim cum Zellero auctorem 
Menexeni in epitaphio vitia aliorum imitando castigare nego, 
cum Stallbaumio vero a Zellero et aliis, qui opus subditi- 
cium esse censent, dissentio. Iniuria enim Stallbaumius 
orationi illud «consilium supponere mihi quoque videtur, 
quod neque in dialogo legentes de hac re certiores fiunt ne- 
que oratio ipsa talis est, ut ex ea, quippe in qua auctor non 
more eorum, qui imitando illudunt, vitia in maius augeat, 
hoe eognoscatur, neque denique more philosophi 1) orationis 
vitia alterius, quae sequitur, perfectione illustrantur.  Zelle- 
rum vero errare existimo, cum auctorem Menexeni exemplar 
epitaphii proponere velle putet, inde autem, quod oratio plena 
vitiorum sit, Platonem non esse auctorem coniciat. Neque 
enim auctor Menexeni orationem in suo genere perfectam, 
ad cuius exemplum omnes epitaphii componendi sint, scribere 
sibi proposuit. Id neque promisit in dialogo orationi prae- 
misso neque efficit. Immo epitaphio a se ipso composito id 
demonstrare vult, quod in dialogo docuit, non esse difficile 
talem epitaphium, quales Athenienses audire soleant, confi- 
cere. Quod cum ita sit, orationem, quae legitur in Menexeno, 
quoniam ad similitudinem orationum ad tempus compositarum 
scripta est, vitia talium orationum habere non mirum est. 
Cur autem, quaerat aliquis, philosophus ostendere studet facile 
esse epitaphios componere? Num eo spectat, ut suae sol- 
lertiae in dicendo specimen det? Hoc certe philosopho claro 
esset indignum. Quomodo autem res se habeat, apparet e 
dialogica parte Menexeni, in qua Plato auctores epitaphiorum 
illa aetate habitorum, imprimis Lysiam, illudit, qui in Prooe- 
miis ridicula verba de difficultate officii sibi delati facere 
solebant. Ut enim intellegatur illos oratores non habere, 
cur sua se sollertia iactent, demonstrat oratione a se ipso 


1) Cf. Phaedrum et Symposium. 

composita etiam philosophum, qui ab hoc genere dicendi ali- 
enus sit, id posse, quo effecto maximum opus perfecisse illi 
oratores videri cupiant. Cur autem non difficile sit epitaphios 
more usitatorum componere, Plato non solum in dialogo do- 
cet, sed etiam usu demonstrat, cum ipse epitaphium conficiat. 
Illic enim ostendit auctores orationum  funebrium Periclea 
oratione uti solere, hic imitatur studium eorum mutandis 
singulis illius epitaphii, quem consulant, partibus nova prae- 
bendi. Itaque certam illam formam orationis Pericleae in 
universum tenens singulas partes Lysiano more mutat. Ut 
iam ea, quae dixi, paucis comprehendam, in dialogo Plato 
illudit iactantiam oratorum, in epitaphio autem non vitia 
orationum ab illis compositarum, sed studium eorum fon- 
tem suum celandi imitatur, ut appareat id, quod illi diutur- 
nam praeparationem poscere!) simulent, non difficile esse. 
Haec si reputaverimus, de vitiis Menexeni clementius iudiea- 
bimus quam Zellerus et alii. Alia enim vitia?) ad condicio- 
nem epitaphiorum post Periclem compositorum, de qua 
supra egimus, alia ad consilium auctoris non Periclem, 
sed oratores aequales ab hoc pendentes aequare volentis 3), 
alia denique eo referemus, quod Plato in hoc genere dicendi 
hospes est et philosophus, a quo neque in verbis eloquentiam 
oratorum neque in rebus fidem historicorum poscere licet. — 
Hoc loco pauca mihi dicenda sunt de sententia Schleier- 
macheri4), qui, etiamsi non totum librum, tamen dialogicam 
partem a Platone abiudicat. Quod iudicium ego minime 
probo. Haec enim pars cum oratione funebri arctissime cohae- 


1) Vid. Prooemium epitaphii Lysiani. 

2) Velut nimium orationis ornatum et peccata contra rerum 
veritatem. 

3) Id quoque, quod a multis in oratione reprehenditur, occisos 
parum respici, ponendum est in consilio auctoris, qui non certos quos- 
dam milites laudare vult. Platonem universe de militibus occisis 
dixisse apparet etiam inde, quod oratio teste Cicerone quotannis 
Athenis recitata est, Hoc enim fieri non potuit; nisi epitaphius in 
hac re talis fuisset, qualis est. 

4) Praefatio ad Menexenum p. 316. 

ret, primum, quod ex ea intellegitur, quo consilio epitaphius 
sequens scriptus sit, deinde, quod, quae pars epitaphiorum 
usitatorum in Platonica oratione funebri desideratur, dico 
Prooemium, de ea agitur in dialogo, denique, quod ea ipsa 
verba libri, quae ab Aristotele laudari videbimus 1), 
in hac parte leguntur. — Itaque, quod de oratione, idem 
de dialogo statuo, eum Platonis esse. Ea autem, quae hoc 
loco irrisionis pleno contra tractationis artem Zellero peccari 
videntur, quomodo intellegenda sint, ne vitiosa iudicentur, 
docet Stallbaumius; quare non opus sit, ut ego quoque de 
hac re exponam. — Restat, ut disputem contra eos, qui librum 
aggrediuntur, quod in eo sententias ex interiore philosophi 
sapientia petitas desiderant. ,Cur,^inquiunt, ,siquidem Plato 
orationis auctor est, nihil de immortalitate animi legitur, 
quamquam in Consolatione amplus locus doctrinam ab illo 
de statu animorum post mortem excogitatam inserendi est 
datus?^ At hoc adeo non mirum est, ut mirum esset, si 
quid de hac re inveniremus. Nam reputandum est epita- 
phios esse orationes pro contione habendas, in quibus nihil 
dici debet, quod a communi intellegentia alienum est. Tale 
autem aliquid erat cum tota Platonis philosophia tum doc- 
trina eius de immortalitate animorum, quae, licet postea 
vulgarior facta sit, philosophi aetate eruditioribus tantum 
Graecorum nota erat. Itaque Plato, ne ea proferat, quae 
ab audientibus non intellecta essent, iure cavens communes 
tantum sententias consolandi causa affert. Inde autem, quod 
auctor e praeceptis moralibus illud μηδὲν ἄγαν eligit et me- 
diocritatem laudat, haud male aliquis vestigium principis 
Academicorum μετριοπάϑειαν  probantium cognoscere sibi 
videatur. Vitia igitur quae videntur esse, quo referenda essent, 
ostendere studui, virtutes vero libro minime deesse negari 
non potest. Ea enim pars, quae pertinet ad philosophiam 
moralem, praestantia philosophum magnum indicat, qui ab- 
iectis oratoris blanditiis Atheniensibus veram suam senten- 
tiam aperit, cum eos acerbo sale castiget, qui ipsi virtutis 
expertes virtute maiorum seiactent. Hoc inloco, ut gratissimo, 


1) Pag. 36 annot. 2. 
8" 

philosophus multum versatur, hoc loco, quod Plato genere 
dicendi consueto utitur, fluit sermo eius et delectat legentes 
abundantia verborum gravissimorum. Cum ex iis ipsis, quae 
diximus, satis mihi apparere videatur non esse, cur Menexe- 
nus ut subditicius damnetur, accedit quod dialogus cum ab 
omnibus veteribus philosopho tribuitur!) tum ab Aristo- 
tele?), qui philosophi discipulus hac in re imprimis audien- 
dus est. Quae cum ita sint, cum iis facere non dubito, qui 
Menexenum esse Platonis contendunt. Quorum in numero 
praeter Stallbaumium est Blassius?) Qui cum omittat sen- 
tentiam suam argumentis e libro ipso petitis confirmare, id 
facit Ὁ. Perthesius in programmate nuperrime edito*). Hu- 
ius viri iudicium, quippe qui novam de consilio dialogi sen- 
tentiam praebeat, priusquam de Menexeno agere desinemus, 
paucis adumbremus. Ut enim demonstret eos errare, qui 
Menexenum ἃ philosophia Platonis alienum esse iudicent, 
docet dialogum cum sapientia philosophi arctissime coniunc- 
tum esse, quod e consilio Platonis 'profectus sit populum 
Atheniensem ratione ad vulgarem intellegentiam accommo- 
data ad eandem virtutem ducendi, ad quam idem eruditiores 
doctrina de optima republica a se excogitata in aliis scriptis 
ducere studeat, ad iustitiam. Qua de causa eum civibus 
loco commenticiae suae civitatis proponere Atheniensem, 
quam de industria nimis laudare, ut perfectae illi simillima 
sit. Haec Perthesius. Ego libenter huie sententiae, qua 


1) Velut a Dionysio H. (De admir. vi dicendi in Demosth. C. XXIII 
p. 1021) et aliis. 

2) Ars rhet. III. c. 14. (vol. I. p. 135 Spengel): 9 γὰρ λέγει 
Σωχράτης bv τῷ ἐπιταφίῳ ἀληϑές, ὅτι οὐ χαλεπὸν ᾿4ϑηναίους ἐν 495- 
ναίοις ἐπαινεῖν, ἀλλ᾽ iv “ακεδαιμονίοις (Cf. Menex. p. 235 D) et Ars 
rh. L c. 9 ὥσπερ γὰρ ὃ Σωχράτης ἔλεγεν, οὐ χαλεπὸν ᾿4ϑηναίους 
ly ᾿Αϑηναίοις ἐπαινεῖν. Aristoteles iis, quos attulimus, locis nomen 
quidem Platonis ut auctoris Menexeni non dicit, sed ut alias ita hic 
quoque nomine Socratis, quippe qui in eo primas partes docentis 
sustineat, significat dialogum Platonieum. ΟἿ, Cie. Orat. 44, 151. 

3) Die att. Beredts. Bd. I. 

4) Die platonische Schrift Menexenus im Lichte der Erziehungs- 
lehre Platos. Programm des Gymnasiums zu Bielefeld. 1886. 

auctor lucem in tenebras intulisse arbitratur, assentirer, 
dummodo Platonem id in Menexeno velle planius ex hoc 
- libro eluceret. Neque enim sine vi quadam Perthesius rem 
a se belle excogitatam libello inferre mihi videtur. Simul 
non esse existumo, cur tale aliquid ab eo enucleetur, cum 
Platonem ipsum, quid sibi proposuerit, legentes in dialogica 
parte Menexeni certiores facere viderimus. — Editus esse 
videtur dialogus paulo post pacem Antaleideam, quod haec 
pax ultima res est, cuius in ea mentio fit. 

Epitaphium publieum Naucratem quoque composuisse 
veri simile est, cum Dionysius H.!) eum inter auctores talium 
orationum enumeret. Fuerunt autem, qui a Dionysio epitaphium 
ab eodem de Maussollo compositum, de quo infra agemus, in- 
tellegi censuerint. Hi mihi errare videntur. Etenim cum rhe- 
tor, postquam Naucratem nominavit, pergat: ovx ἀπορήσο- 
μὲν δ᾽ οὐδὲ τῶν (ἐπιταφίων) πρὸς ἕκαστον, apparet eum 
non orationem in Maussollum compositam respicere, utpote 
quae profecto in numero epitaphiorum de singulis habi- 
torum sit. — Ruhnkenius?) et eum secutus DBlassius 3) locum, 
qui apud Plutarchum in Cimone?) legitur: φτεμῶσι δὲ καὶ 
Κιτιεῖς τάφον τινὰ Κίμωνος, ὡς Ναυσιχράτης ὃ ovo φησὶν, 
- év λοιμῷ καὶ γῆς ἀφορίᾳ τοῦ ϑεοῦ προστάξαντος αὐτοῖς 
μὴ ἀμελεῖν Κίμωνος, αλλ ὡς χρείττονα σέβεσϑαι καὶ γε- 
ραέρειν,“ ex illo Naucratis epitaphio deperdito repetitum esse 
coniciunt; quare iidem ll. Plutarchi pro Ναυσικράτης legen- 
dum esse Ναυχράτης existumant. — 

Etiam Demosthenem epitaphium publieum post pug- 
nam Chaeroneensem habuisse et ab eo ipso nobis traditur?) 
et testimoniis Plutarchi?) Dionysiique?) confirmatur. Eam 
autem orationem funebrem, quae hodie nomine Demosthenis 


1l) Ars rh. VI. p. 259. 

2) Vid. Oratt. Att. ed. B. et S. T. II p. 215sq. 
3) Die att. Ber. Bd. II. S. 411. 

4) c. 19. (Sint.) 

5) De cor. p. 320 S. 285. 

6) Vit. X. or. 8 med. 

Ἢ) Ars rh. c. VI. p. 259. 

circumfertur, sub diticiam esse iam veteres 1) iudicaverunt, 
et nostra aetate eadem sententia cum ab aliis defenditur 
tum a Westermanno.?) Hic enim demonstrat et totam oratio- 
nem?) et singulas eius partes) illo claro oratore esse in- 
dignas, quod oratio a Demosthenis elegantia, ratio ab eiusdem 
gravitate et dignitate aliena sit, vitiorum autem causam ne 
eo quidem referre liceat, quod Demosthenes fortasse ex tem- 
pore dixerit, cui rei repugnent testimonia veterum, quippe 
qui eum unquam non praeparatum ad dicendum prodiisse 
negent?) Quae cum ita sint, orationem haud dubie e manu 
alicuius sophistae profectam esse, qui imprimis Platonis Me- 
nexenum secutus sit, ita tamen, ut hunc fontem misere tur- 
baret. Etenim, ne in exscribendo Platone deprehenderetur, 
alia inde deprompta mutasse, ita tamen, ut modo verborum 
venustatem et elegantiam tolleret9), modo rerum et tempo- 
rum ordinem perverteret^) et sententiarum praestantiam de- 
pravaret?), alia a Platone allata, quae omitti non debuerint, 
silentio praeteriisse?). Quae vero sophista ipse invenerit, ea 
magis puero esse digna, quam claro illo oratore. Nam eum 


1) Dionys. De admir. vi dicendi in Demosth. p. 1097 vs 11sq.: 
τὸν uiv γὰρ (dicit epitaphium, qui Demosthenis nomine cireumfertur) 
οὐχ ἡγοῖμαι vm ἐκείνου τοῦ ἀνδρὸς γεγράφϑαι. Idem ll. p. 1094 sq.: 
πανηγυρικοὺς uiv οὖν λόγους οὐκ ἔχομεν ὕπ᾽ αὐτοῦ παρέχεσϑαι' πάν- 
τας γὰρ ἔγωγε τοὺς ἀναφερομένους εἰς αὐτὸν ἀλλοτρίους εἶναι πεί- 
ϑομαι καὶ οὐδὲ κατὰ μικρὸν ἔχοντας τὸν ἐχείνου χαραχτῆρα, οὔτ᾽ lv 
τοὺς νοήμασι, τῆς δὲ συνϑέσεως ὅλῳ καὶ τῷ παντὶ λειπομένους" ὧν 
lorw 0 τε φορτιχὸς καὶ κενὸς καὶ παι δαριώδης ἐπιτάφεος. 

2) Quaestt. Demosth. part. II c. III p. 588 θ9. 

3) p 523q. 

4) Il. p. 53—69. 

9) Plut. Demosth. 8 (Westerm.). 

6) Cf. ea, quae Pseudodemosth. δ. 4 sq. et Plato in Menex. c. 
VIsq. p. 281 proferunt. 

1) Vd. $. 7. 8, ubi sophista bella enumerans temporum ordinem 
neglegit. 

8) Vid. Westerm. ll. p. 59 de $. 9 Pseudodemosthenis. 

9) Velut bella Persica. 

nihil addidisse , nisi vanas excusationes!), ridiculas captatio- 
nes dialecticas?), veritatis perversiones 3), frigidum denique 
illum locum de tribubus Atticae*). Hactenus Westerman- 
nus. — Hane orationem ne ego quidem defendere audeo, 
quod ratio et oratio eius tam puerilis est, ut vitia excusari 
non possint, quod igitur epitaphius oratore, qualis est De- 
mosthenes, prorsus indignus est. Itaque non habeo, cur de 
hac re a Westermanno satis illustrata plura dicam. De 
fontibus autem, e quibus incertus auctor hauserit, nonnulla 
mihi addenda sunt. Praeter eos enim, quos Westermannus 
affert, sophista Hyperide quoque usus est. Nam ut omit- 
tam eos locos, quos incertus auctor, quoniam in epitaphiis 
Thucydidis et Hyperidis multa similia sunt, ex utroque fonte 
repetiisse potest?), non desunt loci, quos ex Hyperide sum- 
psisse mihi videatur. Velut illa Hyperidea (IL (IIL) vs. 19— 
32 ed. Blass): ,omnes res gestas singulatim enumerare longum 
est, sed summatim de iis dicere conabor* simili modo a sophista 
quoque afferuntur (8. 6). — Etiam ea, quae apud Hyperidem 
locum laudatum sequuntur (11. vs. 32sqq.), si contuleris cum 
Pseudodemosthenis S. 24, magnam similitudinem videbis, nam 
illie civitas Atheniensis, hic milites caesi comparantur cum 
sole, quippe qui hominibus maximorum beneficiorum auctor sit. 
Beneficia autem, quae civitas ceteris Graecis tribuerit, ab 
Hyperide (III (IV.) vs. 11.544.) laudata apud. sophistam (ὃ. 77) 
memorantur. -— Adde ea, quae ille orator de Leosthene 
(VI, 38), Pseudodemosthenes (ἃ. 19) de militibus caesis dicit. 
Ille: συνέβη δὲ αὐτῷ τῶν μὲν πραγμάτων, ὧν προείλετο 
χρατῆσαι, -- τῆς δὲ εἱμαρμένης οὐκ ἣν περιγενέσϑαι, 


1) S. 12. 

2) S. 13. 

3) S. 15sqq. 

4) $ 20sq. 

5) & 2'|sQq. 

6) Cf, Ps. Dem. $ 35 cum Hyper. Epilog. (Blass. p. 70) et 
Thue II. 44; porro Ps. Dem. δ. 3? cum Hyper. ll. (εὐδοξίαν ἀγήρα- 
rov) cf. Thuc. IL. 43 (ἀγήρων ἔπαινον). 

hic: ὃ δ᾽ εἰς τοῦτο ἕκαστον ἔδει παρασχέσϑαι, πᾶς ὃ μέ- 
vov πὲποίηχεν. εἰ δὲ ϑνητὸς ὧν τὴν εἱμαρμένην ἔσχε, τῇ 
τύχη πέπονθε τὸ συμβαῖνον... — lle quoque locus so- 
phistae (&. 10sq.), quem in comparatione sepultorum militum 
cum Graecis contra Troianos pugnantibus versantem Wester- 
mannus (p.61) ex Isocratis Panegyrico c. 23 depromptum esse 
censet , non ex illo ipso fonte derivatus videtur, sed ex epitaphio 
Hyperidis (XII. (XIII) vs. 19 sqq.). Nam ego quidem crediderim 
ineptum scriptorem epitaphium suum conficientem nullas ora- 
tiones consuluisse, nisi ἐπετάφιος inscriptas. Quae autem 
Hyperides in Epilogo verbis: εὐδαίμονες κατὰ πάντα com- 
prehendit, ea sophista latius expicat res-enumerans, quibus 
caesi beati sint (S. 32). Ibidem ἃ. 32 Pseudodemosthenes: 
ἐν p (εὐχλείᾳ), inquit, xoi παῖδες oi τούτων ὀνομαστοὶ 
τραφήσονται καὶ γονεῖς oi τούτων περίβλεπτοι γηρο- 
τροφήσονται. Similia affert Hyperides IX (X) vs. 37 sqq.: 
διὰ τούτους πατέρες ἔνδοξοι, μητέρες περίβλεπτοι 
τοῖς πολίταις γεγόνασι... -- Ἐχ his, quae attuimus, 
satis apparere existumo Hyperidem a sophista minime  ne- 
glectum esse. — 

Ut autem pauca addam de epitaphio a Demosthene 
ipso habito, dubium non est, quin ne hic quidem orator 
ab ea forma, quae in usu erat, discesserit. Atque licet oratio 
eius prioribus gravitate et praestantia sententiarum praesti- 
terit, dictio profecto splendida et elocutioni rhetorum Sicu- 
lorum non dissimilis erat. Nam orationes in ostentationem 
compositae, quales epitaphii sunt, ornamenta postulant. 

Id cognoscitur in Hyperide, cuius epitaphius in hono- 
rem eorum, qui in obsidione Lamiae cum Leosthene anno 
323 a. Chr. n. ceciderunt, habitus!) satis integer ad nos 
permansit?) Quae oratio cum non subditicia, sed re vera 


1) Vid. epitaphii vs. 1—8. (ap. Blassium). 

2) Epitaphium nuper (a. 1856) Britannus Η, Stobartus cum 
fragmentis aliarum eiusdem oratoris orationum in papyro scriptum 
in Aegypto invenit et in patriam suam attulit. Blass. Praef. ad 
frgm. Hyperidis p. XIII. 

ila sit, quae a veteribus celebrata est!), ex ea patet, quo 
modo Hyperides, qui orator in ceteris orationibus simplicitati 
non fucatae operam dat, hanc materiam tractet. Hic autem 
non dubitat simplicitate abiecta ornamentis dictionis uti. 
Sententiarum vero praestantia, gravitas, vis, novitas orationi 
desunt. Itaque epitaphius in numero earum orationum est, 
quae licet elegantia sermonis delectent, in animos non alte 
descendant. Quamvis autem hoc ita se habeat, oratio magni 
aestimanda est, quod haud pauca adhuc in historia Grae- 
corum obscura et incerta ea illustrantur?). Nobis autem de 
epitaphiis agentibus oratio eo pretiosior esse videtur, quod 
una ex omnibus orationibus in Ceramieo et id in lau- 
dem civium modo sepultorum pro contione magna habitis 
talis, qualis ab oratore pronuntiata est, ad nostram ae- 
tatem permansit. Itaque quoniam Thucydidei epitaphii, qui 
praeter Hyperideum unus ex iis, quos novimus, in honorem 
civium paulo ante caesorum, etiamsi non iisdem verbis, qui- 
bus Pericles usus erat, compositus est, argumentum supra 
adumbravimus, non alienum esse arbitror idem facere de 
oratione Hyperidis, praesertim cum sic ultimus publicorum 
epitaphiorum servatorum primo respondeat. 

In Prooemio (I— IL. 19) orator mentione laudandorum facta 
se metuere dicit, ne magnitudinem rei verbis non assequatur, 
. sperare autem audientes ea, quae ipse omissurus sit, supple- 
turos esse. hebus deinde, de quibus dicturus sit, propositis 
ingreditur in Laudationem (IL vs. 19 — XIII vs. 44). In- 
cipit enim a laude patriae (11. 19 — III. 21), quam paucis 
absolvit eius beneficia erga Graecos monstrans. Tum. ad 
ipsos mortuos orationem transferens (IIL 21 — XIIL 44) 


1) Philologus 1 Supplementbd. S. 9. Blass. Praef. ad Hyp. frgm. 
p. XLIIHL — Cf. Fritzsche De Hyperidis laudatione funebri (Rostocker 
Proóm. 1864). Epitaphius memoratur a Diod. Sie. (XVIII, 13), Dionys. 
H. Art. rh. e. VI T. V p. 259, Theone (prog. c. 1 vol. I p. 164 Rh. Gr. 
Walz), aliis. Cf, Weber Abth. II N. 15 S. 594, Westerm. Qu. Dem. 
part. II c. II p. 4034. 

2) Saupp. in Philolg. (Suppl. I) S. 32f. 


cios ῸΞ 


primum agit de genere eorum (IIl. 28 — IV. 13), cuius 
antiquitas et nobilitas ex hoc ipso appareat, quod maiores 
in Attica indigenae, non advenae sint; quoniam autem omnes 
Athenienses eodem genere sunt, rem breviter astringit et 
laude qualitatis omissa properat ad locum de educatione 
(IV. 13—28), quem in pauca confert, quod educationis prae- 
stantia optime cognoscatur e studiis et rebus gestis. Hoc 
modo festinat orator ad eam partem Laudationis, in qua co- 
piosissime versatur, ad res gestas (IV. 28 — XIII. 44). Has 
ita enumerat, ut primum de Leosthenis ducis facinoribus 
disserat (IV. 34 — VI. 14); in hoe autem non solum id 
praedicat, quod vivus multa bene gesserit, (IV. 34 — VI. 2), 
sed etiam, quod ne mortuus quidem desinat patriae prodesse 


(VI. 2—14). Deinde agit de eorum, qui cum eo ceciderint, 


meritis (VI 14 — IX. 9). Hi, inquit, laude ducis ipsi quo- 
que laudati sunt, cum per eos dux praeclara illa facinora 
perfecerit. Neque vero in obliqua laude (VI. 14 - 30) orator 
acquiescit, sed praedicat primum eorum fortitudinem, quam 
morte pro patria in bello oppetita monstraverint. Causam 
fortitudinis eorum ponit cum in amore patriae, quam liberam 
esse voluerint,. tum in recordatione miserrimae fortunae 
Thebanorum ab hostibus victorum. Tum victorias eorum 
celebrat, quibus enumeratis laudem caesorum his verbis (VII. 
32sqq.) comprehendit: ,Nulli,^ inquit, ,unquam fuerunt, qui 
de pulchrioribus contra potentiores pugnaverint pauciores." 
Quo autem eorum merita magis illustret, ostendit orator, 
quantum boni ex virtute eorum, qui ceciderint, patriae re- 
dundaverit (VIL. 89 — VIII. 34). Docet enim eos non solum 
multa bona effecisse (VII. 39—43), quoniam omnibus Graecis 
libertatem, patriae autem gloriam comparaverint, sed etiam 
multa mala avertisse (VIII. 1—34), cum ex iis, quae Graeci 
iam a Macedonibus neque ius neque fas observantibus tule- 
rint, concludi possit, quam dura iidem toleraturi fuerint, nisi 
occisi patriae salutem defendissent. Id autem ut conseque- 
rentur, milites optimos neque labores neque pericula fugisse 
(VIIL 84 -- IX. 9). Quibus expositis orator praemia enu- 
merat, quae caesis ex virtute redundent (IX. 9 — XII. 14). 


ὧν" 
.Ὄ Ρι, 


Eos enim beatos dicit, quod pro popularium et propinquorum 
salute et felicitate mortui sempiternam gloriam habituri et 
ne mortui quidem sint ii, qui vitam aerumnosam meliore, quam 
vivant in memoria superstitum, commutaverint (IX. 48 
— X. 29) Nam omni tempore, loco, in omni denique con- 
dicione omnis aetatis homines et aequales et maiores et 
minores natu memoriam eorum servaturos poétasque et ora- 
tores res ab illis gestas et voluptatis et utilitatis causa ce- 
lebraturos, semper gloriam eorum et apud populares et apud 
omnes mansuram esse. Postquam ostendit, quae praemia 
"virtutis sepultis apud vivos contingerent, orator eosdem in- 
feris quoque gratos et acceptos esse affirmat, quibuscum 
rerum gestarum gloria coniunectissimi sint (XIL 14— 18). 
Sic artifidiose orationem traducit ad Comparationem, qua 
parte Laudationis demonstrat a caesis non solum illos, qui 
contra Troianos et Persas gloriosissime pugnaverint, sed 
etiam Harmodium et Aristogitonem esse superatos (XII. 19 
— XIII. 44). — Quae in oratione hunc locum secuta sunt, pe- 
rierunt. Sed ea pars Epilogi, quae est de Consolatione, tota 
fere servata esse videtur). In hac superstites admonet, ut 
dolorem quamvis iustum coerceant non solum tristia rei animo 
proponentes, sed etiam laeta. lis enim, qui ceciderint, pro 
senectute gloriam futuram esse nunquam senescentem et 
eos beatos esse sive sine liberis mortui sint, quod laudes 
Graecorum iis liberorum instar sint futurae, sive liberos re- 
liquerint, quia res publiea iis sit consultura. Beatos autem 
esse, sive mortuis sensus non sit, quod doloribus liberati sint, 
sive sit, quod a diis, pro quorum honore pugnaverint, prae- 
mia larga sint laturi. — Periise videntur praeter Adhortatio- 
nem superstitum verba illasollemnia, quibus oratores contionem 
ad Lamentationem dimittere solebant. 

Hyperidem in componendo epitaphio orationem Pericleam 
compilavisse cognoscitur e similitudine cum aliorum tum ho- 


1) Vid. hane partem ap. Blassium p. 70. 

rum locorum: Uterque orator, postquam de difficultate mu- 
neris caesos laudandi verba fecit, in Propositione, quam 
Pericles post laudem generis orationi inserit (c. 36), Hype- 
rides Prooemio adiungit (II), de studiis, re publica, moribus 
Atheniensium se dicturum, res vero gestas eorum omissurum 
esse indicat. — Ille agit in eodem Capite de autochthonia 
(ut hoe vocabulo Graeco utar), item Hyperides, qui et hoc 
loco et ceteris, quos afferemus, brevitatem Pericleam ornatu 
verborum dilatat (III. 30 — IV. 13). — Educationis et mo- 
rum laudem se praetermittere uterque dicit, quod praestan- 
tia et educationis et morum eluceat e rebus praeclarissime 
gestis; Pericles enim (e. 42): δοκεῖ δέ, inquit, gor δηλοῦν 
ἀνδρὸς ἀρετὴν... ἣ νῦν τῶνδε καταστροφή etc.; alter 
orator (IV. 13—34) eandem sententiam affert his verbis: 
ἀλλὰ περὶ τῆς παιδείας αὐτῶν ἐπιμνησϑῶ, xai ὡς ἂν 
πολλῇ σωφροσύνη παῖδες ὄντες ἐτράφησαν, καὶ ἐπαιδεύϑη- 
σαν ἅπερ εἰώϑασιν παιδεύειν" — aAA οἶμαι πάντας εἰἶδέ- 
ναι ὅτι τούτου ἕνεκα τοὺς παῖδας παιδεύομεν, ἵνα ἀνδρες 
ἀγαϑοὶ γένωνται" τοὺς δὲ γεγενημένους ὃν τῷ πολέμῳ ἂν- 
Opec ὑπερβάλλοντας τῇ ἀρετῇ, πρόδηλόν ἐστιν ὅτε παῖδες 
ὄντες καλῶς ἐπαιδεύϑησαν. --- ἁπλούστατον οὖν ἡγοῦμαι 
εἶναι τὴν ἐν τῷ πολέμῳ διεξελϑεῖν ἀρετὴν καὶ ὡς πολλῶν 
ἀγαϑῶν αἴτιοι γεγένηνται τῇ πατρίδι καὶ τοῖς ἄλλοις Ἕλ- 
λησιν. — Atque ut ille se laude civitatis laudavisse occisos 
(42), ita hic laudem Leosthenis pertinere ad ceteros quoque 
caesos affirmat (VI. 18sqq.). — Ex obliqua autem laude 
uterque (Pericl. 42. Hyperides VI, 30 — VII. 2) transit ad 
rectam eorum virtutem praedicans, qui pro patria sanguinem 
profuderint. — Et uterque sepultos dicit beatos, quod pro 
vita miseriarum plena immortalem gloriam (Pericl. 43: ἀγή- 
oov ἔπαινον; Hyp. IX. 18sq. ἀϑάνατον δόξαν, in Consola- 
tione ἀγήρατον δοξέανν) sibi comparaverint. — Sed ut hoc 
mittam, Hyperides (IX, 22—31) laudat libertatem rei pu- 
blicae; hunc locum haud dubie repetiit a Pericle, qui eadem 
de re (Cap. 37) copiosius agit. — Quae porro hic paucis com- 
plectitur, cum dicit (43): 4 δόξα αὐτῶν παρὰ τῷ ἔντυ- 
χόντι ἀεὶ καὶ λόγου καὶ ἔργου καιρῷ ἀξίμνηστος κατα- 

λείπεται, ea Hyperides multis reddit singulos, a quibus caesi 
laude extollantur, enumerans (X. 25 — XI. 42). — Atque 
ne Consolationem quidem Periclis neglexit imitator. Nam ut 
cetera similia omittam, hic lugentes consolari incipiens: 
»)Ὺλαλεπὸν μὲν,“ inquit, ,icwc ἐστὶ τοὺς ἕν τοῖς τοιούτοις 
ὄντας πάϑεσι παραμυϑεῖσϑαι," et nonnullis interiectis per- 
git: ,0uec δὲ χρὴ Jegosiv;^ iisdem fere verbis Pericles 
(c. 44) utitur, cum dicat: “χαλεπὸν μὲν οὖν οἶδα πείϑειν 
ὃν. . ., καρτερεῖν δὲ χρή.“ — 

Hyperides agmen eorum, qui milites in bellis occisos 
publice laudaverunt, claudit. Nam eiusmodi orationes postea 
compositae sunt Sophisticae declamationes. Huc perti- 
nent, ut omittam orationes id genus, quae aetate Ciceronis 
et Plutarchi conscriptae sunt 7), orationes, quae dicuntur po- 
lemarchicae, inter quas principem locum obtinet oratio II. 
Himeri πολεμαρχικός inscripta. Hanc ad exemplum epi- 
taphiorum publicorum compositam esse apparet e tractatione 
Prooemii (δ. 1), in quo sophista more oratorum institutum 
epitaphii laudat et commoda eius explicat. Idem cognoscitur 
ex ea parte orationis, quae est de laude maiorum (ἃ. 2 — 
8. 32), ubi primum de genere Atheniensium, deinde de vir- 
tutibus, denique de rebus gestis eorum disseritur. Sed in 
reliquis partibus oratio epitaphiis vere habitis dissimilis est; 
nam mera est Laudatio Atheniensium. Itaque mortuoruni 
nulla fere mentio fit, Lamentatio autem et Adhortatio et 
Consolatio prorsus desunt, quia Epilogus quoque (32—:3) 
versaturin exclamationibus, quae pertinent ad laudem rerum 
gestarum antea enumeratarum. — Haec de epitaphiis pu- 
blieis. — 


1) Vid. Weber, Über Perikles Stdr. u. s. w. S. 595. 

Ut iam ad eas orationes transeamus, quae privatim 
de singulis defunctis. a veteribus Graecis compositae 
sunt, multi poétae in carminibus suis officium defunctos 
deplorandi aut luctu afflictos consolandi susceperunt. Primus 
eorum est Homerus, qui in Iliade 24, vs. 725—775 An- 
dromacham, Hecubam, Helenam Hectoris necem deflentes 
facit. Ut cetera eiusmodi, quae apud Homerum inveniun- 
tur?) omittam, a posterioribus poétis multa id genus car- 
mina conscripta sunt, quae enumerantur apud Westermannum 
(Quaestt. Dem. part. IT. c. IL. p. 24 Annot. 14). Sed plu- 
rima eorum perierunt, ea autem, quae servata sunt, merae 
fere sunt Lamentationes. Huc pertinent epitaphii Bionis 
et Moschi, quorum ille Adonidis in fabulis celebrati obitum 
deplorat. In poémate eius Lamentationi (vs. 15 — 98), 
quemadmodum in monodia, Laudatio (vs. 1—14) admixta 
est. Laudatur autem in defuncto nihil, nisi formositas cum 
totius corporis tum partium. Ad unius cuiusque autem 
partis Jaudem Lamentatio sic fere aecedit: Formosus ado- 
lescens (Laud.) periit (Lam.); femur pulchrum dente vulne- 
ratum (8); caro nive albior sanguine cruenta (9. 10), 
oculi supercilio pulchro ornati rigidi (10); labra rosea pal- 
lida (11) sunt, In altera parte carminis querelae Cypridis 
et dolor non solum animalium, sed etiam inanimatarum re- 
rum proferuntur?) — 

Ut Bionis epitaphius, ità Moschi quoque carmen ver- 
satur in luctu; deploratur enim mors Bionis bubulci veneno 
(vs. 109 sqq.) necati. Poéma ad exemplum epitaphii in Ado- 


1) Apud Homerum primum forma monodiae invenitur; Menander 
Περὶ ἐπιδεικτ. OC. X S 1. 

2) Vid. de hoc carmine lyrico Lang, Bions Grablied auf Adonis, 
Eos, 2. Jhrg. 1866. S. 204 ff. 

nidem scripti compositum esse patet!). Mortui Laudatio vix 
attingitur. — 


8, 9. 


Relietis poétis properemus ad scriptores prosae. 
Sed ne hi quidem nobis multam dicendi materiam praebe- 
bunt. Nam epitaphii Athenis desingulis vere habiti ne me- 
morantur quidem; de illis vero orationibus funebribus; quas 
Artemisia, regina Halicarnassensis, in honorem Maussolli a. 
.352 a. Chr. n. defuncti recitandas curavit, nihil scimus, nisi 
quae a Gellio traduntur, apud quem?) haec legimus: Id 
monumentum?) Artemisia cum dis manibus sacris Mausoli 
dicaret, agona, id est certamen laudibus eius dicundis, facit 
ponitque praemia pecuniae aliarumque rerum bonarum am- 
plissima. Ad eas laudes decertandas venisse dicuntur viri 
nobiles ingenio atque lingua praestabili Theopompus, Theo- 
dectes, Naucrates; sunt etiam, qui Isocratem ipsum cum 
his certavisse memoriae mandaverint. Sed eo certamine 
vicisse Theopompum iudicatum est.^ ,Sunt etiam, qui Iso- 
cratem ipsum cum his certavisse memoriae mandaverint,^ 
inquit Gellius, quia Isocratem minorem natu confundit cum 
maiore; nam ille, non hie, certamini interfuit, id, quod nobis 
a Suida his verbis traditur*): Ἰσοχράτης, -4uvxA« vov φι- 
Aocógov, MnoAAevíag τῆς ἐν τῷ Πόντῳ, ἢ ᾿Ηρακχλείας ὡς 
Καλλίστρατος, δήτωρ, μαϑητὴς καὶ διάδοχος τοῦ με- 
γάλου Ἰσοκράτους, διακούσας δὲ καὶ Πλάτωνος τοῦ 
φιλοσόφου. οὗτος δὲ ὃ Ἰσοχράτης καὶ Θεοδέχτῃ, τῷ 
δήτορι καὶ τραγῳδιοποιῷ, καὶ Θεοπόμπῳ τῷ Χίῳ ἅμα 


1) Cf. imprimis vs. 65— 68, versum intercalarem, querelas na- 
turae. : 

2) Noct. Att. lib. X c. 18. 

3) Scil.: Mausoleum. 

4) 1, 2 p. 1078 Bernh. Vd. Oratt. Att. ed. B. et S. T, II. p. 245 
Frgm. Isocr. Apolloniatae. 

τῷ Ἐρυϑραίῳ Ναυχράτει διηγωνίσατο περὶ λόγων 
εἰς τὸν ἐπιτάφιον MovooAov τοῦ βασιλέως AA- 
καρνασσοῦ. x«i λόγοι αὐτοῦ & ᾿Αμφιχτυονικός, προτρετχ'- 
τικός, περὶ τοῦ τάφον μὴ ποιῆσαι Φιλίππῳ, περὶ τῆς 
ἑαυτοῦ πολιτείας. — Haec sunt, quae de epitaphiis de sin- 
gulis vere habitis ad nostram notitiam pervenerunt. — 
Pauca etiam reperiemus, quae in vitae usum, ut legerentur, 
scripta sunt. Nam orationum funebrium aut de hominibus 
modo mortuis aut de iis, qui paucis mensibus antea se- 


pulti sunt, compositarum nullae aetatem tulerunt; eae au- 


tem orationes, quae de hominibus multo ante mortuis 
Scriptae exstant, epitaphii proprie dici non possunt, quia 
versantur in mera Laudatione. Huc pertinent cum aliae 


Laudationes virorum clarorum tum Isocratis Euagoras. 


Hune librum nihil esse, nisi Laudationem illius regis, ex 
ipsis oratoris verbis (δ. 73) «τὸν ἔπαινον τοῦτον“ et 00x 
ἀνεγχωμιαστός ἔστιν“ intellegitur, neque id mirum; nam, 
cum Euagoras multis annis ante defunctus sit, Lamentatio 
et Consolatio in oratione locum non habent; cf. Menand, 


Περὶ ἐπιδεικτ. Cap. XIL: ὃ μετὰ χρόνον πολὺν λεγόμενος 


ἐπιτάφιος χαϑαρόν ἐστιν ἐγκώμιον, ὡς ἸΙσοχράτους ὃ 
Εὐαγόρας. - In his litteris ad Nicoclem, Euagorae, regis Sala- 
minii, filium missis Isocrates verborum ornamentis maximam 
operam dedit et genus dicendi demonstrativum ad perfectionem 
perduxit, cuius rei non solum ceterae eius orationes, sed 
etiam Euagoras documento est. — 

Quae praeterea ad nos permanserunt orationes fune- 
bres, eae sunt sophistarum declamationes sententiarum 
gravitate prorsus carentes et ne elegantia quidem sermonis 
vere Attici delectantes. 

Agmen eorum, qui tales orationes scripserunt, ducit 
Dio Chrysostomus, qui (or. XXIX) epitaphium in Me- 
lancomam quendam athletam  praemature mortuum com- 
posuit. E Ceramico et domibus regum epitaphius descendit 
in tugurium athletae, e manibus oratorum maximorum tran- 
sit in manus adolescentuli, qui, quamquam dicendi nondum 
peritus, hoc modo amicum morte sibi ereptum colere 


— 
^ 


ἘΠ s 


 $tudet (Prooem. p. 328 vs. 9—26). Simulatque auctor in- 
cipit mortuum laudare, non postest non in angustias venire ; 
nam quid dicat de genere mortui? Nihil habet, quod af- 
ferat, nisi praestantiam patris. Eo largiorem materiam 
dicendi praebet formositas et robur athletae. Hanc 
oecasionem orator minime neglegit, id quod ipse quodam 
modo confitetur, cum pag. 325 vs. 19sq. dicat: εἰ δέ τις 
φήσει κάλλους μὲ ποιεῖσθαι ἐγκώμια, ἀλλ᾽ οὐχὲ τοῦ ἂν- 
δρὸς, οὐχ ἂν ὀρϑῶς αἰτιῷτο. Minus uber est locus de vir- 
tutibus animi; itaque paucis absolvitur, praedicatur autem 
fortitudo (p. 325 vs. 26 — p. 326 vs. 5). Studia de- 
funeti ne silentio praetermittere cogatur, orator nonnulla 
verba de difficultate artis athleticae profert (p. 326 vs. 
5—'). Sic venit ad res gestas (p. 326, 7 — 32, 19) et 
victorias, quas mortuus ab alis athletis  reportaverit, 
laudat. Sequuntur reliquae epitaphii partes (327, 19 — 
330, 6). 

Hae declamatione pueriliores sunt Polemonis Lau- 
dationes II funebres in Cynaegirum et Calli- 
machum. His orationibus omnium ineptissimis nulla fere si- 
militudo est cum epitaphiis. Neque enim tam demonstra- 
tivo quam iudiciali generiy) annumerandae sunt. Sophista 
enim fingit legem Atheniensium, qua constitutum 510, ut 
epitaphius publicus a.patre eius, qui in bello fortius quam 
omnes pugnans mortuus sit, haberetur, et duos patres apud 
iudices de iure mortuos laudandi litigantes facit, quorum 
uterque suum filium, unus Cynaegirum, alter Callimachum, 
gloriosius quam ceteros recidisse contendit. Totus liber ver- 
satur in Comparatione occisorum, quam uterque pater ita init, ut 
de laude adversarii detrahens, sui autem filii res gestas in 
maius augens ostendat sibi munus occisos publice .lau- 
dandi mandandum esse. Itaque declamatio duas partes ha- 
bet, quarum in priore pater Cynaegiri, in posteriore Calli- 
machi ius suum defendit. 


1) Orelli editio huius libri, annotatio p. 2 ad ,ἐπιτάφιοι λόγοι," 
3 


M Uer 


Minus pueriles, etiamsi sine ulla gravitate, sunt oratio- 
nes ab Aristide sophista in Eteoneum (or. XI) et Alexan- 
drum Cotyaénsem (or. XIT) eonscriptae!). Illa εἰς Ἐτεωνέα 
ἐπικήδειος, haec "Emi AstavÓoo ἔπιτάφιος inscripta est. 
Epicedium ad exemplum eorum epitaphiorum, qui ,pen- 
dent ex publico aliquo officio?),* compositum esse cognoscitur 
e verbis Prooemii: ἢ ἐπίδειξις ἀναγκαία τῆς ττύλεως ἕνεκα“ 
et Epilogi: τάδε σοι τὰ παρ᾽ ἡμῶν, τὰ δὲ λοιπὰ μελήσει 
τῇ πόλει χοινῆ. Quia oratio de adolescente praematura 
morte modo defuncto scripta est, cum ceteras epitaphii 
partes tum maxime Lamentationem habet et ita iustituta 
est, ut querelae calamitate excitatae (75) Laudatione, quae 
est de usitatis locis (76— 77), alantur (18), Consolatione?) 
autem (79) tollantur. Cur epicedium Eteonei scriptum sit, 
legitur in Prooemio (vs. 1—3) brevi, Epilogus denique con- 
tinet exclamationes auctoris virtutes mortui laudantis et 
Adhortationem civium, ut propinquis in colendo defuncto 
adsint (80). 

Ab epicedio diversus, etsi honoris hominis paulo ante de- 
functi causa compositus, est epitaphius in Alexandrum, auc- 
toris magistrum, scriptus. Illud enim de adolescente scriptum 
est, hie de sene; illic propinqui quoque respiciuntur, hie oratio 
convertitur ad cives. Itaque in epitaphio minus lugetur (87 
p. 145) quam laudatur (81— 87 p. 135—145). Quod mortuus 
erat homo doctus, necesse est sermo imprimis sit dé doctrina 
eius, praeter quam mores quoque boni et beneficia ab eo in 
amicos et patriam collata laudantur. Eadem de causa, qua 
Lamentatio, Consolatio quoque paucis absolvitur; quis 
enim eos, qui non lugent, erigere studeat? Orator igi- 
tur satis habet felicitatem vivi et beatitudinem mortui illu- 
stravisse. Adhortatio autem civium, ut virtutem mortui 
imitentur, in oratione ad magistratum Cotyaicum missa inepta 
esset; itaque auctor epitaphii in Epilogo (90), postquam 
merita magistri in se collata enumeravit, hoc tantum cives 


1) Epitaphii memorantur ap. Menandrum Περὶ ?71:0. c. XII. S. 1. 
2) Quintil. lib. 3 c. 7, 2 (H.). 


ς 9) De solatiis in epicedio allatis vid. pag. 36 huius scripti. 

admonet, ut Alexandri optime de iis quoque ipsis meriti pro- 
pinquis consulant et mortuum honore afficiant. 

Oratio plane lugubris est Himerii monodia in filium 
Rufinum (or. XXIII), quae scripta esse fingitur a patre, qui 
absens (8.9) Athenis de morte praematura filii certior factus. 
maerorem suum litteris mandat. Quae cum ita sint, auctor 
modo dolorem effundit (δ. 1—3) vel suam ipsius vel defuncti 
sortem deplorans vel Fortunam crudelitatis incusans, modo 
materiam querimoniae repetit e laude mortui: Τί δὲ ϑρη- 
vico; inquit, ,zí δὲ ἐπαινέσω,“ Atque per totam Lamen- 
tationem dominatur sententia: Quam laeta omnia olim! 
Quam tristia nunc! Exstinctae sunt egregiae eius virtutes 
(δ. 4—6), deleta est corporis formositas (8. 7). Vitae bonis 
privatus heu miserrimus descendit ad inferos (8—9). Quanto 
erat amore erga parentes (10), quanta pietate erga deos 
(11)! Quot aliae virtutes eum ornabant (12—13)! Sed om- 
nia perierunt, et quocunque me converto, unusquisque locus 
tristem recordationem filii erepti in me excitat (14sqq.). In 
tanto luctu pater postremo spe beatitudinis filii se erigit et. 
de honoribus mortui cogitat (23). 

Qua ratione epitaphii de principibus multo ante defunctis 
componantur, vidimus in Euagora Isocratis; quales autem 
sint orationes de viris illustribus paulo ante mortuis scrip- 
tae, cognoscimus in monodia a Libanio sophista in Ju- 
lianum composita. In oratione non minus, quam Caesarem 
ipsum in bello occisum, patriam deplorari, quae custode fi- 
dissimo et fortissimo orbata in manus pessimorum hominum 
neque ius neque fas reverentium data sit, facile intelle- 
gitur. 

Postquam in monodia recenti dolori de morte impera- 
toris querelis large effusis satisfecit, Libanius in altera ora- 
tione Ἐπιτάφιος ἐπὶ Ἰουλιανῷ inscripta (or. XVIID, 
quod sibi non contigerit, ut vivi victorias celebraret (Prooe- 
mium), vitam describit Caesaris mortui. In hac oratione 
amplissima nulla pars epitaphii desideratur, neque Prooe- 
mium (p. 521—524, 4), neque Laudatio (524, 4 — 616, 12), 
neque Lamentatio (616, 12—622, 7), neque Consolatio (622, 

1 — 625, 21) neque denique Epilogus (625, 21 — usq. ad 
finem). 

Quoniam supra epitaphios cognovimus, quibus filii a 
patribus laudantur, restat ut orationem afferamus, qua pater 
mortuus a filio ornatur. Talis est Themistii oratio XX. 
In hoc epitaphio exspectamus Lamentationem, quod orator 
est filius mortui, in eadem Consolationem, quia filius est phi- 
losophus. Sed illud caput prorsus abest, in hoc praeter 
verba de beatitudine defuncti (p. 234. 240) nulla solatia in- 
veniuntur; neque id sine causa. Nam luctus philosopho est 
indignus, id quod orator ipse dicit (in Prooemio p. 233 D); 
rationes autem consolandi non decent filium. Ergo in ora- 
tione Laudationi tantum et Adhortationi locus est datus. 
Laudans autem filius de generis nobilitate, licet patri non 
desit, dicere non debet, quia id modestia non patitur; de 
educatione patris filium non loqui facile intellegitur; formo- 
sitatem in sene laudare non postet; res denique gestae a 
philosophis alienae esse solent. Quae cum ita sint, nullae res 
oratori laudandae reliquae sunt, nisi mores, quorum integri- 
tas memoratur (p. 234 C), et studia. De studiis autem 
multus orator est. Ostenditur enim defunctum omni tempore, 
quo non relaxationis et oblectationis causa agriculturae stu- 
diosus fuerit (p. 236. 237), cum aliorum scriptorum tum 
philosophorum interpretationi operam dedisse (p. 235. 236) 
et ipsum fuisse hominem vere philosophum, cuius vita cum 
praeceptis convenerit (238—240 A. D.). Quibus in patre 
laudatis venit orator ad Adhortationem, in qua virtutes 
patris nemini aptius imitandas commendat, quam sibimet 
ipsi (p. 240 C. D.). 

Praeter has declamationes servatas eiusmodi orationes 
ab aliis quoque sophistis scriptae esse dicuntur (Vid. Westerm. 
Quaestt. Dem. part. IT, cap. II p. 46sqq.), quas, quod aut 
perierunt aut media demum aetate confectae sunt, omitto. — 

Haec de epitaphiis Graecorum. — Hoc unum mihi, 
priusquam dissertationi finem imponam, iis, quae dixi, in 
universum addere liceat, cum orationibus funebribus Athenien- 
sium non confundendas esse Laudationes Romanorum. 


Nam Romani neque funera communia militum in bellis cae- 
sorum neque epitaphios in laudem eorum habebant; atque 
hoc minime mirum est. Eiusmodi enim honores nullum im- 
perium pati, nisi populare, ubi omnes cives sunt pares, supra 
vidimus. Romani vero ab optimatibus regebantur. Accedit, 
quod epitaphius, qualis apud Athenienses erat, in numero ora- 
tionum demonstrativarum est; tales autem orationes abhor- 
rebant a natura Romanorum, utpote qui a verborum ornamentis 
alieni brevitatem ieiunam et nudam sequerentur neque om- 
nino tanto studio dicendi, quanto Graeci essent. Deinde iis 
temporibus, quibus institutum id genus oriri poterat, viri ad 
dicendum idonei deerant, quod eloquentia in incunabulis erat. 
Denique apud populum natura Martis studiosissimum illa arte 
fortitudinem in animis excitandi non opus erat. Laudatio- 
nes igitur Romanae omnes in singulorum honorem habeban- 
tur et multum differebant a Graecis, id quod iam Cicero 
docuit, eum (De orat. II. 84, 341) dixit: ,Graeci magis le- 
gendi et delectationis aut hominis alicuius ornandi quam 
utilitatis huius forensis causa laudationes scriptitaverunt, . . . 
nostrae laudationes, quibus in foro utimur, aut testimonii 
brevitatem habent nudam atque inornatam aut scribuntur ad 
funebrem contionem, quae ad orationis laudem minime accom- 
modata est.* 

